open-index/open-wikipedia-markdown huggingface dataset:
জোকী ৱাইনাইনা

**জোকী ৱাইনাইনা** () কেনিয়াৰ এগৰাকী লিংগ আৰু উন্নয়নৰ পৰামৰ্শদাতা। তেওঁ ১৯৮৮ চনত গঠন হোৱা আফ্ৰিকান *ৱমেনছ ডেভেলপমেণ্ট এণ্ড কমিউনিকেচন নেটৱৰ্ক* (FEMNET)ৰ প্ৰথম কাৰ্যবাহী সঞ্চালিকা আছিল।

## কৰ্মজীৱন

১৯৭০ চনৰ আৰম্ভণিতে ৱাইনাইনা লিংগ আৰু উন্নয়নমূলক কামৰ সৈতে জড়িত হৈ পৰে, আৰু তেতিয়াৰ পৰাই কেনিয়াৰ মহিলা আন্দোলনৰ নেত্ৰী হিচাপে কাম কৰি আছে। মেক্সিকো চহৰত মহিলা সন্মিলন (১৯৭৫), নাইৰোবি (১৯৮৫) আৰু বেইজিং (১৯৯৫)ৰ বিশ্বব্যাপী বৈঠকত অংশগ্ৰহণ কৰিছিল। ১৯৭০ চনৰ শেষৰ ফালে ৱাইনাইনাই ফেমনেটৰ পথ প্ৰদৰ্শক হিচাপে কাম কৰাত সহায় কৰিছিল।ফেমনেটত তেওঁ কেনিয়াৰ উন্নয়ন সংস্থাসমূহৰ কাৰ্যসূচীত লিংগ চিন্তাৰ সমন্বয় আৰু সংহতি কৰিছিল। মহিলাৰ বিৰুদ্ধে বৈষম্য, বিশেষকৈ লিংগভিত্তিক হিংসা নিৰ্মূলকৰণত পুৰুষৰ সমৰ্থনৰ বাবে তেওঁ প্ৰচাৰ চলাইছে।যেতিয়া তেওঁ ফেমনেটৰ পৰা অৱসৰ গ্ৰহণ কৰে তেতিয়া তেওঁৰ পিছত ত্ৰিশৰ দশকৰ আৰম্ভণিৰ এগৰাকী উগ্ৰ নাৰীবাদী লিন মুথোনি ৱানেকিয়ে কাৰ্যনিৰ্বাহ কৰে। ২০১০ চনৰ হিচাপত ৱাইনাইনাৰ বয়স প্ৰায় ৭০ বছৰ৷ তেওঁ এতিয়াও ব্যৱসায় আৰু লিংগ পৰামৰ্শদাতা হিচাপে দুয়োটাতে সক্ৰিয়। ৱাইনাইনা কেনিয়াৰ এটা বেচৰকাৰী সংস্থা মেন ফৰ জেণ্ডাৰ ইকুৱেলিটি নাওৰ প্ৰতিষ্ঠাপক।
}}

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
ফিডেলিছ ৱাইনাইনা

**ফিডেলিছ ৱাইনাইনা** (, ১৯৬২ – ৫ মাৰ্চ ২০০৮) মাচেনো ইণ্টাৰখ্ৰীষ্টান চাইল্ড চেল্ফ হেল্প গ্ৰুপ (MICH)ৰ প্ৰতিষ্ঠাপক, যিটো সংস্থাই কৃষিৰ জৰিয়তে আত্মবহনক্ষমতাৰ বাবে চেষ্টা কৰে৷ তেওঁলোকে পশ্চিম কেনিয়াৰ গ্ৰাম্য অঞ্চলৰ জনসাধাৰণৰ বাবে কাম কৰি আছে। ২০০৬ চনত মোজাম্বিকৰ চেলিনা ক’ছাৰ সৈতে তেওঁ যুটীয়াভাৱে য়াৰা বঁটা লাভ কৰিছিল।

বিদ্যালয়ৰ প্ৰাক্তন শিক্ষয়িত্ৰী ৱাইনাইনাই শ্ৰেণীকোঠাৰ বাহিৰৰ জীৱনৰ বাস্তৱতাতকৈ ছাত্ৰ-ছাত্ৰীক পৰীক্ষাৰ বাবে অধিক প্ৰস্তুত কৰা পাঠ্যক্ৰমৰ প্ৰতি হতাশ হৈ পৰিল। তেওঁ দৰিদ্ৰ পৰিয়ালসমূহক তেওঁলোকৰ মাটি বহনক্ষমভাৱে খেতি কৰাত সহায় কৰি দৰিদ্ৰতা আৰু ক্ষুধা নিৰ্মূলৰ বাবে কাম কৰিছিল। পশ্চিম কেনিয়াৰ লুও জনসাধাৰণে জনপ্ৰিয়ভাৱে নিয়াৰ অকুয়ো (কিকুয়ুৰ কন্যা) নামেৰে জনাজাত ৱাইনাইনা মহিলা সবলীকৰণৰ পোষকতাত "লিংগ বিপ্লৱ"ৰ বাটকটীয়া আছিল। বিকাশৰ ক্ষেত্ৰত তেওঁৰ লক্ষ্য গোট আছিল মূলতঃ ৰাজপথৰ শিশু আৰু বিধৱা, বিশেষকৈ এইচ আই ভি/এইডছ মহামাৰীয়ে বিধ্বস্ত কৰা শিশুসকল।

২০০৮ চনৰ ৫ মাৰ্চত ৪৬ বছৰ বয়সত,কৰ্কট ৰোগ ধৰা পৰাৰ পিছত তেওঁৰ মৃত্যু হয়।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
চুত (বেলাৰুছিয়ান পৌৰাণিক কাহিনী)

**চুত** (বেলাৰুছিয়ান: Хут) বেলাৰুছীয় পৌৰাণিক কাহিনীত উল্লিখিত এক গৃহ আত্মা। ই ঘৰলৈ ধন-সম্পত্তি, শস্য আৰু সফলতা আনি দিয়ে, কিন্তু যদি ইয়াক খাবলৈ দিয়া নহয়, তেন্তে ই কঠোৰ প্ৰতিশোধ ল'ব পাৰে।

## বিৱৰণ
বেলাৰুছ ভাষাত চুতৰ পুৰুষতান্ত্ৰিক ব্যাকৰণগত লিংগ আছে – সেইবাবেই বেছিভাগ ক্ষেত্ৰতে চুতক পুৰুষ বুলি বৰ্ণনা কৰা হয়। চুত এজন বহুৰূপী আত্মা: তেওঁক সৰু ল'ৰা বা বামনৰ দৰে দেখাব পাৰে। 

চুত, অগ্নিময় উৰন্ত সাপৰ দৰে (), তিনি বা সাত বছৰ বয়সৰ ক'লা কুকুৰাই দিয়া কণীৰ পৰা ইয়াৰ জন্ম হয়, কিন্তু কণীটো ফুটাবলৈ মানুহে এবছৰৰ পৰা তিনি বছৰলৈকে বুকুত কঢ়িয়াই লৈ ফুৰিব লাগে।

ই জীৱিত আৰু অজীৱিত দুয়োটা বস্তুৰ ৰূপ ল'ব পাৰে — কাঠৰ টুকুৰা, পুৰণি চকা, শুকান ডাল ইত্যাদি। চুত সেইবোৰ ঘৰসমূহত উপস্থিত হয়, য’ত কোনো ছোৱালীয়ে অবৈধভাৱে জন্ম হোৱা সন্তান হত্যা কৰিছে বা কোনো সন্তানক খ্ৰীষ্টান ধৰ্মত দীক্ষিত নকৰাকৈ ডাঙৰ কৰিবলৈ চেষ্টা কৰিছে। বেলাৰুছীয় লোকবিশ্বাস অনুসৰি, সেই সন্তানেৰ আত্মাই চুতত পৰিণত হয়।

চুত ঘৰত থাকিলে গৃহস্থই তাক কণী ভাজি খুৱাব লাগিব লগত ৰাছিয়াত প্ৰস্তুত কৰা "আবাৰাংকি" (এক প্ৰকাৰৰ ৰুটি)। বেলাৰুছিয়ানসকলে সাধাৰণতে বিয়া, ধৰ্মীয় অনুষ্ঠান, নৈশ অনুষ্ঠান, উৎসৱ আৰু যুৱতীসকলৰ কৈশোৰ প্ৰাপ্তিৰ অনুষ্ঠানত এনে খাদ্য খায়। এই খাদ্যক শিশুৰ প্ৰিয় খাদ্য বুলিও গণ্য কৰা হয়। গৃহস্থই চুতক খাদ্য গ্ৰহণ কৰিবলৈ মাতিবলৈ এটা বিশেষ মন্ত্ৰ ব্যৱহাৰ কৰে: "চুত, চুত, ইয়ালৈ আহা! মই তোমাক কণী ভজা আৰু *আবাৰাংকি* দিম!"

## তথ্যসূত্ৰ

 
শ্ৰেণী:লোককথা
শ্ৰেণী:পৌৰাণিক কথা
জুডি থংগোৰী

**জুডি থংগোৰী** (; ১৯৬৫ – ১৪ জানুৱাৰী ২০২৫) এগৰাকী কেনিয়াৰ অধিবক্তা আৰু অধিকাৰ কৰ্মী আছিল। তেওঁ মহিলা অধিকাৰ কৰ্মী হিচাপে মহিলাৰ ৩০% প্ৰতিনিধিত্ব প্ৰদান নকৰাৰ বাবে কেনিয়া চৰকাৰৰ বিৰুদ্ধে সফলতাৰে গোচৰ তৰিছিল।

## জীৱন
প্ৰায় ১৯৬৫ চনত থংগোৰীৰ জন্ম হৈছিল। কহুহিয়া গাৰ্লছ হাইস্কুলত সাধাৰণ স্তৰ (অ'-লেভেল) আৰু এডভান্সড লেভেল (এ-লেভেল)ৰ বাবে তেওঁ শিক্ষা গ্ৰহণ কৰে।

তেওঁ নাইৰোবি বিশ্ববিদ্যালয়ৰ আইন বিদ্যালয়ৰ পৰা স্নাতক ডিগ্ৰী লাভ কৰি এটৰ্নী জেনেৰেলৰ কাৰ্যালয়ত প্ৰত্যাহ্বানহীন চাকৰি আৰম্ভ কৰে। তাৰ পৰাই তেওঁ লি মুথোগা এণ্ড এছ’চিয়েটছত যোগদান কৰিবলৈ গুচি যায়। তেওঁ ব্যক্তিগত প্ৰেকটিছ আৰু কোম্পানী আইনত অধিবক্তা হিচাপে সুনাম গঢ়ি তুলিবলৈ আৰম্ভ কৰে।

থংগোৰীয়ে আন এজন উকীল জন থংগোৰীৰ সৈতে বিবাহপাশত আবদ্ধ হয় আৰু তেওঁৰ দুটা সন্তান জন্ম হয়।

তেওঁ নিজাকৈ আইন কোম্পানী আৰম্ভ কৰিছিল, আৰু মহিলাৰ অধিকাৰৰ পোষকতা কৰিছিল। তেওঁ দেখিলে যে কেনিয়াৰ আৰক্ষীয়ে সেই নিৰ্যাতনৰ গোচৰবোৰক আওকাণ কৰে য’ত মহিলাগৰাকী আৰু পৰিয়ালে মানুহজনৰ উপাৰ্জনৰ ওপৰত নিৰ্ভৰ কৰে। তেওঁ উপলব্ধি কৰিলে যে সংস্কৃতিৰ দোষ আছে। আৰক্ষীৰ কাম-কাজৰ বিষয়ে অৱগত কৰিবলৈ তেওঁ প্ৰশিক্ষণৰ আয়োজন কৰিছিল। থংগোৰীয়ে পাঁচ বছৰ ধৰি মহিলা অধিবক্তাৰ এটা সংস্থাৰ নেতৃত্ব দিছিল। ইনষ্টিটিউট ফৰ ইনক্লুছিভ ছিকিউৰিটিয়ে তেওঁক স্বীকৃতি দিছিল আৰু থংগোৰীৰ সৰ্বোচ্চ প্ৰফাইল গোচৰটো আছিল যেতিয়া তেওঁ কেনিয়া চৰকাৰৰ বিৰুদ্ধে এটা গোচৰত জয়ী হৈছিল যেতিয়া তেওঁলোকে মহিলাসকলৰ বাবে ৩০% প্ৰতিনিধিত্ব প্ৰদান কৰাত ব্যৰ্থ হৈছিল।

২০১৫ চনত হাণ্ট অলটাৰনেটিভছৰ পুঁজিৰে হাৰ্ভাৰ্ড ইউনিভাৰ্চিটি কেনেডি স্কুল অৱ গভৰ্ণমেণ্টত অনুষ্ঠিত হোৱা এখন সন্মিলনৰ বাবে লগ হোৱা ২১ গৰাকী মহিলাৰ ভিতৰত অন্যতম হিচাপে তেওঁক নিৰ্বাচিত কৰা হয়। এই গোটত পাকিস্তানৰ ফৌজিয়া নাছৰিন আৰু নাইজেৰিয়াৰ অলুফুংকে বাৰুৱা, এষ্টাৰ ইবাংগা, হাফছাত আবিওলা আৰু আয়ছা অছ'ৰী আছিল।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
ফাতুমা আলী সমন

**ফাটুমা আলী সমন** (, জন্ম-১৯৬৮) এগৰাকী কেনিয়াৰ শিক্ষাবিদ আৰু মহিলা অধিকাৰ অভিযানকাৰী আৰু কেনিয়াৰ স্বতন্ত্ৰ পুলিচিং অভাৰচাইট অথৰিটি (KIPOA)ৰ ব'ৰ্ডৰ সদস্য।

## জীৱন
১৯৯৫ চনত সমনে নাইৰোবি মুছলিম একাডেমীৰ সহ-প্ৰতিষ্ঠাপক হয়, যিখন ব্যক্তিগত মাচুল পৰিশোধ কৰা বিদ্যালয় যিয়ে নাৰ্চাৰী, প্ৰাথমিক আৰু মাধ্যমিক পৰ্যায়ৰ শিক্ষা প্ৰদান কৰে। একাডেমী প্ৰতিষ্ঠা কৰাৰ উদ্দেশ্য আছিল ছোৱালীৰ শিক্ষাৰ বাবে এক বন্ধুত্বপূৰ্ণ পৰিৱেশ গঢ়ি তোলা, কিয়নো বহু ছোৱালীয়ে আগতীয়া বিবাহৰ ফলত প্ৰভাৱিত হৈছে আৰু শিক্ষা প্ৰায়সংখ্যকৰেই অসমাপ্ত হৈ থাকে। তেওঁ বিদ্যালয়খনৰ এতিয়াও উপদেষ্টা হৈয়ে আছে।

২০১০ চনত সমনক বিভক্ত চৰকাৰৰ টাস্ক-ফৰ্চত কাৰ্যনিৰ্বাহ কৰিবলৈ নিযুক্তি দিয়া হয়।কেনিয়া মিত্ৰজোঁট চৰকাৰৰ সময়ত আইপিঅ'এৰ ব'ৰ্ড মেম্বাৰ নিযুক্তি পোৱাৰ পিছত ২০১২ চনত তেওঁ শিক্ষকতা এৰি দিয়ে। সমনে পৰামৰ্শদাতা সেৱাৰ জৰিয়তে বিভিন্ন সম্প্ৰদায়ভিত্তিক আৰু বিশ্বাসভিত্তিক সংস্থাক স্বেচ্ছাই সেৱা আগবঢ়াইছে। ১০ বছৰ ধৰি কেনিয়াৰ আন্তঃধৰ্মীয় পৰিষদৰ (IRCK) কাৰ্যবাহী সমিতিত কাৰ্যনিৰ্বাহ কৰিছিল। শিক্ষকৰ অভাৱৰ বাবেই তেওঁৰ শিক্ষকতা কেৰিয়াৰ পৰিচালিত হৈছিল যি শিক্ষাৰ মানদণ্ডত প্ৰভাৱ পেলাইছিল। বিভিন্ন বিদ্যালয়ত অধ্যাপনা কৰাৰ লগতে বৃত্তিৰ জৰিয়তে অনাথ ছোৱালীৰ নামভৰ্তি বৃদ্ধি কৰাত সহায় কৰিছে। ১৯৯৫ চনৰ পৰা নাইৰোবি ইছলামিক চেৰিটি ৱাকফ নামৰ তেওঁৰ সহযোগী দাতব্য সংস্থাটোৱে নাইৰোবিৰ বস্তিৰ দৰিদ্ৰ, বিধৱা আৰু বিবাহ বিচ্ছেদ হোৱা মহিলাসকলক প্ৰশিক্ষণ আৰু চাকৰিৰ সুযোগ প্ৰদানৰ জৰিয়তে সবলীকৰণ কৰি আহিছে।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
এলজে জানোভনা পেইমুৰু

**এলজে জানোভনা পেইমুৰু** (), জন্ম: ৩০ মাৰ্চ ১৯১৭ চন আৰু মত্যু: ১৪ জুন ১৯৯৫ চন, যি এলছ আৰ্নে নামেৰেও পৰিচিত; ছোভিয়েট ইউনিয়নৰ সময়ত এগৰাকী ইষ্ট'নিয়ান সুৰকাৰ, পিয়ানোবাদক আৰু শিক্ষাবিদ আছিল।

### জীৱন আৰু কেৰিয়াৰ
১৯১৭ চনৰ ৩০ মাৰ্চ তাৰিখে ৰাছিয়ান সাম্ৰাজ্যৰ (বৰ্তমান ইউক্ৰেইন) মাকিভকাত এলজে জানোভনা পেইমুৰুৰ জন্ম হৈছিল; তেওঁৰ  আন নাম আছিল এলছ আৰ্নে। ১৯৩৯ চনত গুস্তাভ আৰ্নেছাকছৰ পৰা শিক্ষাৰ পিছত সংগীত শিক্ষক হিচাপে, ১৯৪২ চনত গুস্তাভ আৰ্নেছাকছৰ সৈতে পিয়ানোবাদক হিচাপে আৰু ১৯৪৬ চনত হাইনো এলাৰৰ অধীনত সুৰকাৰ হিচাপে স্নাতক ডিগ্ৰী লাভ কৰে।

১৯৪৪ চনৰ পৰা ১৯৭৪ চনলৈকে আৰ্নে টালিন কনজাৰ্ভেটৰীত সংগীত তত্ত্বৰ ওপৰত বক্তৃতা প্ৰদান কৰে। ১৯৯৫ চনৰ ১৪ জুনত তেওঁৰ মৃত্যু হয়।

এলছ্ অন্যান্য বিষয়ৰ লগতে চেম্বাৰ মিউজিক সুৰকাৰ হিচাপে বিখ্যাত আছিল (ভায়লনচেলো আৰু ডাবল-বেছৰ বাবে ৰচনা কৰাটো পছন্দ কৰিছিল); ইয়াৰ উপৰিও তেওঁ দুটা চিম্ফনী লিখিছিল।
## তথ্য সূত্ৰ

শ্ৰেণী:সংগীতজ্ঞ
শ্ৰেণী:নাৰীবাদ আৰু লোকগাথা ২০২৫
শ্ৰেণী:ৰাছিয়াৰ ব্যক্তি
শ্ৰেণী:মৃত ব্যক্তি
ইউফ্ৰেছিয়া এলুভাথিংগাল

**ইউফ্ৰেছিয়া এলুভাথিংগাল** (ইংৰাজী: Euphrasia Eluvathingal; জন্ম: ৰোজা এলুভাথিংগাল; ১৭ অক্টোবৰ ১৮৭৭ – ২৯ আগষ্ট ১৯৫২) কেৰালাৰ পূব কেথলিক গীৰ্জা চিৰ'-মালাবাৰ গীৰ্জাৰ এগৰাকী ভাৰতীয় কাৰ্মেলাইট নান। ইউফ্ৰেছিয়াই পবিত্ৰ পৰিয়ালৰ দৰ্শন পাইছিল বুলি কোৱা হয়, সেই সময়তে তেওঁ বহুদিনৰ পৰা ভোগী থকা ৰোগৰ পৰা উপশম লাভ কৰিছিল। ২০১৪ চনৰ ২৩ নৱেম্বৰত ভেটিকান চহৰত পোপ ফ্ৰান্সিছে তেওঁক সন্ত (চেণ্ট) হিচাপে মান্যতা প্ৰদান কৰে। যিহেতু চেণ্ট জন দ্য বেপ্টিষ্টৰ শিৰচ্ছেদৰ স্মৃতি ২৯ আগষ্টত পালন কৰা হয়, সেয়েহে চেণ্ট ইউফ্ৰেছিয়াৰ উৎসৱ ৩০ আগষ্টলৈ স্থানান্তৰ কৰা হয়।

## প্ৰাথমিক জীৱন
১৮৭৭ চনৰ ১৭ অক্টোবৰত কেৰেলাৰ থ্ৰিছুৰ জিলাৰ ইৰিঞ্জালাকুডাৰ কাট্টুৰৰ এটা চিৰ' মালাবাৰ চাৰ্চ নাছৰানী পৰিয়ালত ৰোজা এলুভাথিংগালে জন্মগ্ৰহণ কৰিছিল।

## ধৰ্মীয় জীৱন
ৰোজে ছিৰ'-মালাবাৰৰ প্ৰথম খিলঞ্জীয়া কংগ্ৰেগ কুনাম্মাভুৰ কংগ্ৰেগেচন অৱ দ্য মাদাৰ অৱ কাৰ্মেলৰ বৰ্ডিং স্কুলত ভৰ্তি হয়।

১৯০৪ চনৰ পৰা ১৯১৩ চনলৈকে ছিনিয়ৰ ইউফ্ৰেছিয়াই ছেইণ্ট জোচেফ কনভেণ্টত নবীন মিষ্ট্ৰেছ হিচাপে কাম কৰিছিল। ১৯১৩ চনৰ পৰা ১৯১৬ চনলৈকে তেওঁ অলুৰত থকা ছেইণ্ট মেৰী কনভেণ্টৰ মাদাৰ চুপিৰিয়েৰ আছিল। তেওঁ অহৰহ প্ৰাৰ্থনা আৰু যীচুৰ পবিত্ৰ হৃদয়ৰ প্ৰতি ভক্তিৰ জীৱন যাপন কৰিবলৈ চেষ্টা কৰিছিল, বহুতৰ মাজত প্ৰাৰ্থনা কৰা মাতৃ হিচাপে পৰিচিত হৈছিল। ১৯৫২ চনৰ ২৯ আগষ্টত তেওঁৰ মৃত্যু হয়৷

## অলৌকিকতা
তেওঁৰ প্ৰথম নথিভুক্ত কৰা অলৌকিকতা আছিল এজন কাঠমিস্ত্ৰীক হাড়ৰ কৰ্কট ৰোগৰ পৰা সুস্থ কৰা। অলুৰৰ এঞ্চেৰীৰ পৰা অহা থমাছ থাৰাকান নামৰ এজন আচবাব ৰং কৰা কৰ্মীক থ্ৰিছুৰৰ জুবিলী মিছন মেডিকেল কলেজ এণ্ড ৰিচাৰ্চ ইনষ্টিটিউটে কেন্সাৰ ৰোগত আক্ৰান্ত বুলি ধৰা পেলাইছিল। থমাছক এসপ্তাহৰ বাবে চিকিৎসালয়ত ভৰ্তি কৰোৱা হৈছিল। পিছত অস্ত্ৰোপচাৰৰ পূৰ্বে চিকিৎসকৰ স্কেনত টিউমাৰৰ কোনো লক্ষণ দেখা নগ’ল, যদিও পূৰ্বৰ স্কেনত টিউমাৰৰ স্পষ্ট প্ৰমাণ পোৱা গৈছিল। থমাছৰ ভগ্নী ৰ'জীয়ে পিছলৈ দাবী কৰিছিল যে ইউফ্ৰেচিয়াই কৰা প্ৰাৰ্থনাৰ ফলতেই এই ৰোগ নিৰাময় হৈছিল।

## তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতীয় নাৰী
আলু (পাচলি)

**আলু** (ইংৰাজী: Potato) এবিধ আমেৰিকাৰ স্থানীয় স্বেতসাৰ যুক্ত মাটিৰ তলত হোৱা পাচলি৷ বিশ্বৰ বহু ঠাইত প্ৰধান খাদ্য হিচাপে আলু খোৱা হয়। আলুৰ বৈজ্ঞানিক নাম *Solanum tuberosum*। মাটিৰ তলত গছৰ শিপাত ইয়াৰ উৎপাদন হয়। আলুৰ খেতি কৰি বহুলভাৱে ইয়াৰ উৎপাদন কৰা হয় কাৰণ আলুৰ চাহিদা অতি বেছি। আলু প্ৰথম দক্ষিণ আমেৰিকাৰ পেৰু আৰু বলিভিয়াৰ মানুহে খাদ্য হিচাপে গ্ৰহণ কৰিছিল। সেই ঠাইত বাস কৰা স্থানীয় লোকসকলে প্ৰচুৰ আলু খেতি কৰিছিল। ১৫৭০ চনত স্পেইনৰ অভিযাত্ৰীসকলে ইউৰোপত আলুৰ প্ৰচলন আৰম্ভ কৰে। বৰ্তমান পৃথিৱীৰ সকলো দেশতে আলুৰ খেতি কৰা হয়। আলু উৎপাদনত শীৰ্ষ স্থানত আছে ৰাছিয়া, তাৰ পাছতে আছে পোলেণ্ড, চীন, জাৰ্মানী আদি।

## বিৱৰণ
আলু গছ এবিধ ঘাঁহজাতীয় বহুবৰ্ষজীৱী উদ্ভিদ৷ আলুৰ গছ প্ৰায় ১ মিটাৰলৈকে (৩.৩ ফুট) ওখ হয়। ইয়াৰ কাণ্ড নোমযুক্ত। পাতবোৰত চাৰিযোৰ উপ-পত্ৰিকা থাকে। ফুলবোৰৰ ৰং বগা বা গুলপীয়াৰ পৰা নীলা বা বেঙুনীয়া হ’ব পাৰে৷ আলু পোক-পৰুৱাৰ দ্বাৰা পৰাগযোগ হয়।

## প্ৰকাৰ
বিশ্বজুৰি প্ৰায় ৫,০০০ প্ৰকাৰৰ আলুৰ জাত পোৱা যায়, ইয়াৰে ৩,০০০ টা কেৱল এণ্ডিজত — মূলতঃ পেৰু, বলিভিয়া, ইকুৱেডৰ, চিলি আৰু কলম্বিয়াত পোৱা যায়। কোনো এটা উপত্যকাত প্ৰায় ১০০ টাতকৈও অধিক জাত পোৱা যাব পাৰে আৰু ডজন বা তাতকৈ অধিক জাত এটা কৃষি পৰিয়ালে ৰক্ষণাবেক্ষণ কৰিব পাৰে। ব্ৰিটেইনত প্ৰায় ৮০ প্ৰকাৰৰ আলু বাণিজ্যিকভাৱে উপলভ্য।

## পোষক দ্ৰব্য
১০০ গ্ৰাম (৩.৫ অ’জ) ৰেফাৰেন্স পৰিমাণত বাকলিৰ সৈতে এটা সিজোৱা আলুয়ে ৮৭ কেলৰি শক্তিৰ যোগান ধৰে আৰু ইয়াত ৭৭% পানী, ২০% কাৰ্বহাইড্ৰেট (বাকলি আৰু মাংসত ২% পোষক তন্তুকে ধৰি), ২% প্ৰটিন থাকে আৰু ইয়াত নগণ্য পৰিমাণৰ চৰ্বি থাকে। প্ৰটিনৰ পৰিমাণ অন্যান্য ষ্টাৰচিযুক্ত শাক-পাচলিৰ লগতে শস্যৰ সৈতে তুলনামূলকভাবে সমান।

সিজোৱা আলুত যথেষ্ট পৰিমাণৰ ভিটামিন বি ৬ (২৩% ডিভি) আৰু ইয়াত মধ্যমীয়া পৰিমাণৰ ভিটামিন চি (১৬% ডিভি) আৰু অন্য বি ভিটামিন, যেনে থাইয়ামিন, নিয়াচিন, আৰু পেণ্টোথেনিক এচিড (১০% ডিভি প্ৰতিটো) থাকে। সিজোৱা আলুয়ে খাদ্যত যথেষ্ট পৰিমাণৰ খনিজ পদাৰ্থ যোগান ধৰিব নোৱাৰে।

## তথ্য সংগ্ৰহ

শ্ৰেণী:গুল্ম
শ্ৰেণী:পাচলি
অনেজিৰু

**অনেজিৰু** () এগৰাকী জাজ গায়ক। কেনিয়াত জন্মগ্ৰহণ কৰা অনেজিৰুৱে কিশোৰী অৱস্থাত জাৰ্মানীলৈ গুচি যায়। তেওঁৰ প্ৰকৃত নাম পিয়েলিনা ৱানজিৰু শ্বিণ্ডলাৰ৷তেওঁৰ মঞ্চনাম অনেজিৰু আৰু অনেজিৰো শ্বিণ্ডলাৰ।

## শিল্পী হিচাপে জীৱন
কেনিয়াত জন্মগ্ৰহণ কৰা পিলিনা ৱানজিৰু শ্বিণ্ডলাৰে জাৰ্মানীৰ ৱানে-আইকেলত ডাঙৰ-দীঘল হৈছিল আৰু তাৰ পৰাই তেওঁৰ সংগীতৰ অভিজ্ঞতা লাভ কৰিছিল। গায়িকা হিচাপে কেৰিয়াৰৰ আৰম্ভণিতে, আৰু অনেজিৰু নামেৰে তেওঁ হেলগে শ্বনাইডাৰৰ বেণ্ড ফাইটাৰছৰ সদস্য হয়। অনেজিৰোৱে জাৰ্মানী আৰু অষ্ট্ৰিয়া ভ্ৰমণ কৰে৷ তাৰ পিছত জান ডেলে, ছেম ৰাগা বেণ্ড (ডি) (লকটাউন হাই-লাইফ, ২০০৩) আৰু মাথিয়াছ আৰ্ফমেন (ডি)ৰ এলবামতো গান গায়। ২০০৬ চনত মুক্তি পোৱা "প্ৰফেটছ অৱ প্ৰফিট" এলবামটো মুকলি কৰা হয়। তেখেত ছিষ্টাৰছ (de) নামৰ গায়কসকলৰ এটা সম্পূৰ্ণ মহিলা বেণ্ডৰ সদস্য আৰু তেওঁলোকে *জেণ্ডাৰ ৰিয়াটছ*ত *ইউনাইট* গীতটো গাই প্ৰৱেশ কৰে, যিটো ২০০৮ চনৰ বুণ্ডেছভিজন গীত প্ৰতিযোগিতা, নৰ্থ ৰাইন-ৱেষ্টফেলিয়াত ১৪ নম্বৰ স্থান লাভ কৰে।

২০১২ চনৰ ১১ অক্টোবৰত ভগ্নীসকলক ৰাষ্ট্ৰসংঘৰ প্ৰথম আন্তৰ্জাতিক ছোৱালী দিৱসলৈ আমন্ত্ৰণ জনোৱা হয় আৰু তেওঁলোকে *"Because I am a Girl"* গীতটো নিৰ্বাচন কৰে। ৰাষ্ট্ৰসংঘৰ বিশ্ব ছোৱালী দিৱস ছোৱালী আৰু ল’ৰাৰ সমান অধিকাৰ থকাৰ অভিযান বুলি উপলব্ধি কৰি ২০১০ চনৰ পৰাই তেওঁলোকে এই অভিযানৰ ৰাষ্ট্ৰদূত হিচাপে কাম কৰি আহিছে। এই অভিযানৰ বাবে ৰচনা কৰা হৈছিল "কাৰণ মই এগৰাকী ছোৱালী" গীতটো। তেওঁলোকৰ ভ্ৰমণৰ সময়ত চিষ্টাৰসকলে এন ৱাইৰ বি বি কিং ব্লুজ ক্লাবত অনুষ্ঠান পৰিৱেশন কৰে।

## তথ্যসূত্ৰ

শ্ৰেণী:গায়িকা
শ্ৰেণী:কেনিয়াৰ নাৰী অধিকাৰ কৰ্মী
ভিভিয়ান অনানো

**ভিভিয়ান অনানো** ()(জন্ম-১৯৯১) কেনিয়াৰ এগৰাকী আফ্ৰিকান সমাজকৰ্মী আৰু সামাজিক উদ্যোগী যি আফ্ৰিকাত ছোৱালীৰ শিক্ষা আৰু বাল্যবিবাহৰ অন্ত পেলোৱাৰ পোষকতা কৰে। যুৱক-যুৱতী, মহিলা আৰু অক্ষম ব্যক্তিৰ বাবে উপযুক্ত সুযোগ প্ৰদান কৰি দৰিদ্ৰতা দূৰ কৰাৰ লক্ষ্যৰে লিডিং লাইট ইনিচিয়েটিভৰ প্ৰতিষ্ঠাপক আৰু পৰিচালক।

## শিক্ষা

ভিভিয়ানে উইচকনচিনৰ কেনোছাৰ কাৰ্থেজ কলেজত উচ্চ শিক্ষা গ্ৰহণ কৰে য'ত তেওঁ ডিগ্ৰী লাভ কৰে আৰু পেৰিছৰ বিজ্ঞান প'ৰ পৰা জনসংযোগত স্নাতকোত্তৰ ডিগ্ৰী লাভ কৰি শৈক্ষিক সাধনা আগবঢ়ায়। তেওঁৰ শৈক্ষিক পটভূমিয়ে তেওঁক জটিল সামাজিক আৰু উন্নয়নমূলক প্ৰত্যাহ্বানসমূহৰ সৈতে মোকাবিলা কৰিবলৈ প্ৰয়োজনীয় জ্ঞান আৰু দক্ষতাৰে সজ্জিত কৰিছিল।

## কৰ্মজীৱন
ভিভিয়ানক ২০১৪ চনৰ পৰা ২০১৬ চনলৈকে ৰাষ্ট্ৰসংঘৰ মহিলা গ্ল’বেল চিভিল ছ’চাইটি এডভাইজাৰী গ্ৰুপৰ যুৱ উপদেষ্টা হিচাপে নিযুক্তি দিয়া হয়৷ ২০১৯ চনত তেওঁ ইউনেস্ক’ৰ বাবে গ্ল’বেল এডুকেশ্যন মনিটৰিং ৰিপ’ৰ্টৰ যুৱ উপদেষ্টা হিচাপে নিযুক্তি লাভ কৰে, তেওঁ বিশ্ব মানৱীয় মঞ্চ যুৱ পৰিষদৰ সদস্য, কনকৰ্ডিয়া আফ্ৰিকাৰ উপদেষ্টা, আৰু উপ-সভাপতি গ্ল’বেল যুৱ সবলীকৰণ পুঁজি।  

তেওঁৰ বিশেষজ্ঞতা শিক্ষা, লিংগ সমতা, যুৱ সবলীকৰণ, আৰু আন্তঃৰাষ্ট্ৰীয় উন্নয়নৰ দৰে গুৰুত্বপূৰ্ণ বিশ্বব্যাপী বিষয়সমূহৰ ওপৰত ৰাজহুৱা ভাষণ দিয়ালৈকে বিস্তৃত। ৰাষ্ট্ৰসংঘৰ সাধাৰণ পৰিষদ, বিশ্ব মানৱীয় মঞ্চ, আফ্ৰেক্সিমবাংক বাৰ্ষিক মঞ্চ, ৰেইকজাভিক গ্ল’বেল ফ’ৰাম, আফ্ৰিকা বিজনেছ ফ’ৰাম, ফৰ্বছ মহিলা আফ্ৰিকা আঞ্চলিক মঞ্চ, শিক্ষাৰ বাবে বিশ্ব উদ্ভাৱন সন্মিলন, কনকৰ্ডিয়া সন্মিলন, ইউৰআফ্ৰিকান মঞ্চ আৰু ক্লিণ্টন গ্ল’বেল ইনিচিয়েটিভত তেওঁ প্ৰভাৱশালী ভাষণ প্ৰদান কৰিছে।.  

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
এগনেছ পাৰেয়

**এগনেছ পাৰেয়** (Agnes Pareyo; জন্ম: ২৪ জুন ১৯৫৬) এগৰাকী মাছাই কেনিয়াৰ মহিলা অধিকাৰ কৰ্মী, ৰাজনীতিবিদ আৰু মহিলাৰ যৌনাংগ কটাৰ বিৰুদ্ধে অভিযান চলোৱা টাছাৰু ণ্টোমনোক ৰেচকিউ চেণ্টাৰ ফৰ গাৰ্লছৰ প্ৰতিষ্ঠাপক আৰু পৰিচালক।

## জীৱনী

১৯৫৬ চনত গাঁৱৰ মুখীয়ালৰ কন্যা পাৰেয়ৰ জন্ম হৈছিল।১৪ বছৰ বয়সত তেওঁৰ ইচ্ছাৰ বিৰুদ্ধে যৌনাংগ বিকৃত (FGM) কৰাৰ পিছত তেওঁ আন ছোৱালীৰ ক্ষেত্ৰত এফ জি এম ৰোধ কৰাৰ প্ৰতিশ্ৰুতি দিয়ে।

১৮ বছৰ বয়সত বিবাহপাশত আবদ্ধ হোৱাৰ কিছু সময়ৰ পিছতে পাৰেয়ই কেনিয়াৰ মহিলা সংগঠন মেণ্ডেলিঅ’ য়া ৱানাৱাকেত যোগদান কৰে আৰু তাতেই তেওঁ এগৰাকী নেত্ৰী হয়। অৱশেষত তেওঁৰ প্ৰচেষ্টা নাৰীৰ যৌনাংগ বিকৃতিৰ বিৰুদ্ধে যুঁজিবলৈ ধাৱমান হয়।

এফজিএমৰ বিৰোধী পাৰেয়ই ছোৱালীক এই পদ্ধতিৰ বিষয়ে শিকায়; মহিলাৰ প্ৰজনন নলীৰ কাঠৰ মডেল ব্যৱহাৰ কৰি বিভিন্ন ধৰণৰ এফজিএম দেখুৱায়।তেওঁ সাংস্কৃতিক পদ্ধতিসমূহক প্ৰত্যাহ্বান জনায় আৰু এই পদ্ধতিৰ প্ৰচাৰ কৰা সম্প্ৰদায়সমূহৰ সৈতে জড়িত হোৱা, বিকল্প নাৰী ৰীতি-নীতিৰ পৰামৰ্শ আৰু প্ৰদৰ্শন কৰে। পাৰেয়ই নাৰীৰ যৌনাংগ বিকৃতিৰ পৰা পলায়ন কৰা কণমানি ছোৱালীৰ বাবে এটা নিৰাপদ ঘৰ চলায়। প্ৰতিগৰাকী ছোৱালীৰ পৰিয়ালৰ সৈতে কাম কৰি এফজিএমৰ পৰিণতি বুজিবলৈ সহায় কৰে আৰু ছোৱালীজনীক এই পদ্ধতিৰ পৰা ৰক্ষা কৰিবলৈ পতিয়ন নিয়ায়। এফ জি এম কৰা মহিলাসকলকো ইয়াৰ ক্ষতিৰ বিষয়ে জ্ঞান দিয়ে। পাৰেয় আছিল তেওঁৰ স্থানীয় অঞ্চলৰ উপ-মেয়ৰ নিৰ্বাচিত হোৱা প্ৰথম মাছাই মহিলা।পাৰেয়ই এফজিএমৰ পিতৃতান্ত্রিক সামাজিক প্ৰভাৱসমূহো বিশ্লেষণ কৰিছে, য'ত ছোৱালীক শিক্ষাৰ পৰা আঁতৰাই নিয়াৰ বাবে এই পদ্ধতি ব্যৱহাৰ কৰাৰ উপায় আৰু অৰ্থনৈতিক আৰু সামাজিক স্বাধীনতাৰ অন্যান্য উপায়সমূহো অন্তৰ্ভুক্ত কৰা হৈছে।

লিংগ সমতা আৰু মহিলা সবলীকৰণৰ দিশত কৰা কামৰ বাবে ২০০৫ চনত কেনিয়াত তেওঁ ৰাষ্ট্ৰসংঘৰ বছৰৰ ব্যক্তি হিচাপে নিৰ্বাচিত হয়।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
শ্ৰেণী:ৰাজনীতিবিদ
লতিকা ​​সৰণ

**লতিকা ​​সৰণ** (ইংৰাজী: Letika Saran) ভাৰতৰ তামিলনাডুৰ প্ৰাক্তন আৰক্ষী সঞ্চালক প্ৰধান। ইয়াৰ পূৰ্বে চেন্নাইত ৩৬ নং আৰক্ষী আয়ুক্ত হিচাপে তেওঁ কাৰ্যনিৰ্বাহ কৰিছিল। ভাৰতৰ মহানগৰ আৰক্ষী সংগঠনৰ নেতৃত্ব দিয়া তেওঁ একমাত্ৰ মহিলা। ইয়াৰ আগতে তেওঁ এগৰাকী অতিৰিক্ত আৰক্ষী সঞ্চালক প্ৰধান (ADGP) আছিল।

## প্ৰাৰম্ভিক জীৱন
১৯৫২ চনৰ ৩১ মাৰ্চত কেৰালাৰ ইড্ডুকি জিলাত লতিকা সাৰণৰ জন্ম হৈছিল। তেওঁৰ দেউতাকৰ নাম এন. এছ. ধৰ। তেওঁ জেমছ ফিনলে এণ্ড কো. প্ৰথম প্ৰতিস্থাতা আছিল, যিটো পিছলৈ টাটা টিলৈ পৰিণত হয়। মাতৃৰ নাম বিজয়লক্ষ্মী ধৰ। সাৰণে ১৯৭৬ চনত ভৰ্তি হোৱা প্ৰথম দুগৰাকী মহিলাৰ ভিতৰত এগৰাকী হিচাপে তামিলনাডু ভাৰতীয় আৰক্ষী সেৱাত যোগদান কৰে, আনগৰাকী আছিল থিলাগাৱতী।

## কৰ্মজীৱন
লতিকা সাৰণে অতিৰিক্ত আৰক্ষী সঞ্চালক প্ৰধান, তামিলনাডু আৰক্ষী একাডেমীৰ প্ৰশিক্ষণ আৰু প্ৰকল্প সঞ্চালক, আৰক্ষী মহাপৰিদৰ্শক, সতৰ্কতা আৰু দুৰ্নীতি নিবাৰক সঞ্চালকালয় (ডিভিএচি) আদি পদবীত নিযুক্ত আছিল। ২০০৬ চনৰ ২০ এপ্ৰিলত বৃহত্তৰ চেন্নাইৰ আৰক্ষী আয়ুক্ত হিচাপে নিযুক্তি লাভ কৰে।

২০১০ চনৰ ৮ জানুৱাৰীত তামিলনাডুৰ আৰক্ষী সঞ্চালক প্ৰধান (ডিজিপি) হিচাপে নিযুক্তি লাভ কৰি ভাৰতৰ এখন ৰাজ্যৰ দ্বিতীয়গৰাকী মহিলা ডিজিপি আৰু তামিলনাডুৰ বাবে প্ৰথমগৰাকী মহিলা ডিজিপি হিচাপে পৰিগণিত হয়।

## তথ্য সংগ্ৰহ
কেথেৰিন ওমানো

**কেথেৰিন নাখাবি ওমানো** (; জন্ম: ৭ জুলাই ১৯৭৮) এগৰাকী কেনিয়াৰ ৰাজনীতিবিদ, শিক্ষা কৰ্মী আৰু বুচিয়া কাউণ্টিক প্ৰতিনিধিত্ব কৰা ৰাষ্ট্ৰীয় বিধানসভা (কেনিয়া)ত কাউণ্টি মহিলা প্ৰতিনিধি। বিশেষকৈ কেনিয়াৰ মহিলাৰ অধিকাৰৰ পোষকতা কৰা আৰু দৰিদ্ৰ আৰু অনাথ শিশুসকলক শিক্ষাৰ সুবিধা প্ৰদান কৰা কামৰ বাবে তেওঁ পৰিচিত। উগাণ্ডাৰ সীমান্তৰ ওচৰৰ বুচিয়া কাউণ্টিত অৱস্থিত টিউচনমুক্ত স্কুল ইণ্টাৰনেশ্যনেল স্কুল ফৰ চেম্পিয়নছৰ প্ৰতিষ্ঠাপক হিচাপেও তেওঁক জনা যায়।

## জীৱন
১৯৭৮ চনৰ ৭ জুলাইত বুচিয়া কাউণ্টিত জন্মগ্ৰহণ কৰা ওমানোৰ চৈধ্য বছৰ বয়সত পিতৃৰ মৃত্যু হয় আৰু মাকে প্ৰথা অনুসৰি স্বামীৰ ভ্ৰাতৃ-পত্নী হ'বলৈ অস্বীকাৰ কৰে। স্বামীৰ পৰিয়ালে এই কথাটোক অপমান বুলি ভাবে আৰু তেওঁলোকৰ অবিহনে মাকে চম্ভালিবলগীয়া হ’ল। দহটা সন্তানৰ ভিতৰত ওমানো আছিল চতুৰ্থআৰু তেওঁ শিক্ষা লাভ কৰিবলৈ অতি আগ্ৰহী আছিল যদিও মাকে স্কুলৰ মাচুল দিব পৰা নাছিল। ওমানোৱে শিক্ষকৰ কথা শুনিবলৈ ক্লাছত লুকাই প্ৰৱেশ কৰিছিল৷ কিন্তু যেতিয়া তেওঁক আৱিষ্কাৰ কৰা হৈছিল তেতিয়া তেওঁক শাস্তি দিয়া হৈছিল আৰু শ্ৰেণীৰ পৰা বাহিৰ কৰি দিয়া হৈছিল।

১৯৯৮ চনত ওমানোৱে নাইৰোবি বিশ্ববিদ্যালয়ত বৃত্তিৰ দ্বাৰা ভৰ্তি হয় আৰু টিউচনৰ খৰচ বহন কৰিবলৈ কাপোৰ ধুবলৈ লয়।  

২০০৬ চনত ওমানোৱে জিগাৰ মাখিৰ পৰা মুক্তি পাবলৈ ধূমপান অভিযান আৰম্ভ কৰে। এই অভিযান চলি আছে আৰু ইয়াৰ ফলত শ-শ ঘৰত চিকিৎসা কৰা হৈছে। 

২০০৭–২০০৮ চনৰ কেনিয়াৰ সংকটৰ সময়ত হোৱা গোষ্ঠী-সংঘৰ্ষৰ বাবে ওমানোৱে ইম্প্ৰেজা একাডেমী বন্ধ কৰিবলৈ বাধ্য হয়। স্কুলখনেই তেওঁলোকৰ একমাত্ৰ আশা হোৱাৰ বাবে পিছ পৰি থাকিব নোৱাৰা কেইজনমান শিক্ষক আৰু ত্ৰিশটা ল’ৰা-ছোৱালী লৈ তেওঁ গুচি গ’ল। তেওঁলোকক লৈ যোৱা লৰী চালকজনক উভতি অহাৰ সময়ত এটা গোটে হত্যা কৰে। ২০০৮ চনত ওমানোৱে বুচিয়া কাউণ্টিলৈ উভতি আহে আৰু মাটায়ছৰ ওচৰত বিদ্যালয়খন পুনৰ মুকলি কৰে।

২০০৯ চনত ওমানিয়োৱে নিজৰ সময়ৰ দুসপ্তাহ সময় উলিয়াই ২০০৯ চনত ডেভনৰ টেইনমাউথ ভ্ৰমণ কৰে যাতে তেওঁ অঞ্চলটোৰ লোকসকলক বিদ্যালয়খনক দিয়া সহায়ৰ বাবে ধন্যবাদ জনাব পাৰে। স্কুলখনৰ বহু সমৰ্থকক লগ পাইছিল আৰু ডেভনত ইমান কমসংখ্যক মানুহক পৰ্যবেক্ষণ কৰি আচৰিত হৈছিল৷ যেতিয়ালৈকে তেওঁ বুজি নাপালে যে কেনিয়াৰ দৰে তাত খাদ্যৰ যোগান খুব কমেইহে সমস্যা হৈ পৰে।

## তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:শিক্ষাবিদ
লাথা ৰাজু

**লাথা ৰাজু** (ইংৰাজী: Latha Raju; জন্ম: ২৫ জুন ১৯৫১) ১৯৭০ চনৰ আত্মপ্ৰকাশ কৰা মালয়ালম চিনেমাৰ এগৰাকী ভাৰতীয় চলচ্চিত্ৰ গায়িকা আৰু অভিনেত্ৰী। তেওঁৰ কিছুমান জনপ্ৰিয় মালয়ালম গীত হ'ল সেতুবন্ধনম ছবিৰ "পিঞ্চু হৃদয়ম দেৱালম" আৰু "মঞ্জক্কিলী স্বৰ্ণকিলী ময়িলপ্পীলিক্কাআট্টিলে বৰ্ণাক্কিলী", "ইভিদুথে চেচিকিন্নালে" আৰু "আলুভাপ্পুঝাক্কাৰেয়োৰু পন্নম্বালম" আদি। তামিল, কানাড়া আৰু তুলু ভাষাতো তেওঁ গীত পৰিবেশন কৰিছে। তেওঁ মালয়ালমৰ কিছুমান ঐতিহাসিক ছবিত সুহাচিনী, শোভানা, প্ৰয়াত শোভা আৰু আন বহুতো আগশাৰীৰ অভিনেত্ৰীৰ বাবে কণ্ঠ অনুবাদ কৰিছে। আজীৱন সাফল্যৰ বাবে ২০০৩ চনত তেওঁ কেৰেলা চলচ্চিত্ৰ সমালোচক বঁটা লাভ কৰিবলৈ সক্ষম হৈছে। কেৰেলা সংগীত নাটক একাডেমীয়ে ২০০৯ চনত মালয়ালম লঘু সংগীতলৈ আগবঢ়োৱা অৱদানৰ বাবে তেওঁক কেৰেলা সংগীত নাটক অকাডেমী বঁটা প্ৰদান কৰে। ২০১৯ চনত কেৰালা চৰকাৰে মালয়ালম চলচ্চিত্ৰ আৰু সংগীতৰ প্ৰতি তেওঁৰ অসাধাৰণ অৱদানৰ বাবে তেওঁক সন্মান জনায়।

৩৪ বছৰ ধৰি অল ইণ্ডিয়া ৰেডিঅ' / দূৰদৰ্শনৰ বিভিন্ন পদত তেওঁ কাম কৰিছিল। বহু বছৰ ধৰি চেন্নাই আৰু ত্ৰিবান্দ্ৰম ষ্টেচনৰ ষ্টেচন পৰিচালক আছিল আৰু বিপণন সঞ্চালক হিচাপে অৱসৰ গ্ৰহণ কৰিছিল।

## ব্যক্তিগত জীৱন
১৯৫১ চনৰ ২৫ জুনত জন্মগ্ৰহণ কৰা লাথা ৰাজু গায়িকা শান্তা পি. নায়াৰ আৰু কে. পদ্মনাভন নায়াৰৰ একমাত্ৰ সন্তান৷ তেওঁৰ পিতৃ এগৰাকী লেখক, চলচ্চিত্ৰ পৰিচালক, ৰেডিঅ' নাট্যকাৰ আৰু অল ইণ্ডিয়া ৰেডিঅ' ষ্টেচনৰ পৰিচালক আছিল। তেওঁৰ প্ৰথম গীত আছিল ১৯৬২ চনৰ মালয়ালম ছবি স্নেহাদীপম। শিক্ষাৰ ক্ষেত্ৰত তেওঁ স্নাতকোত্তৰ ডিগ্ৰী লাভ কৰে। ২০১১ চনত চেন্নাইৰ দূৰদৰ্শন, আকাশবাণীৰ বিপণন সঞ্চালক হিচাপে অৱসৰ গ্ৰহণ কৰি ২০১৬ চনলৈকে একেটা পদতে পৰামৰ্শদাতা হিচাপে কাম কৰি থাকে। তেওঁৰ স্বামী জে. এম, ৰাজুও এজন নেপথ্য কণ্ঠশিল্পী৷ তেওঁলোকৰ দুটা সন্তান আলাপ ৰাজু আৰু অনুপমা। তেওঁৰ পুত্ৰ আলাপ ৰাজুও এজন সংগীতজ্ঞ আৰু নেপথ্য গায়ক।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় কণ্ঠশিল্পী
সুকুমাৰী

**সুকুমাৰী আম্মা  ** (; ৬ অক্টোবৰ ১৯৪০- ২৬ মাৰ্চ ২০১৩) এগৰাকী ভাৰতীয় অভিনেত্ৰী। তেওঁক মালয়ালম আৰু তামিল চলচ্চিত্ৰত কৰা কামৰ বাবে জনা যায়। পাঁচ দশকতকৈও অধিক সময়ৰ কৰ্মজীৱনত তেওঁ প্ৰধানকৈ মালয়ালম, তামিল, তেলেগু ভাষাৰ ২৫০০ খনতকৈও অধিক ছবিত অভিনয় কৰাৰ লগতে কম পৰিমাণে হিন্দী আৰু লগতে সিংহলী, ফৰাচী, ইটালীয়, বাংলা, তুলু, ইংৰাজী আৰু কানাড়াৰ এখনকৈ ছবিত অভিনয় কৰিছে। সুকুমাৰীয়ে ১০ বছৰ বয়সৰ পৰাই অভিনয় আৰম্ভ কৰে। ২০০৩ চনত কলাৰ ক্ষেত্ৰলৈ আগবঢ়োৱা তেওঁৰ অৱদানৰ বাবে ভাৰত চৰকাৰে পদ্মশ্ৰী বঁটা প্ৰদান কৰে। তামিল ছবি নম্মা গ্ৰামমত (২০১০) অভিনয় কৰি তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। ২০১৩ চনৰ ২৬ মাৰ্চত চেন্নাইত হৃদৰোগত আক্ৰান্ত হৈ সুকুমাৰীৰ মৃত্যু হয়।
## তথ্য সংগ্ৰহ

## বাহ্যিক সংযোগ

* 
* 
*  – Sukumari's debut in *Or Iravu* featuring as young Lalitha 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:পদ্মশ্ৰী বঁটা বিজয়ী
অনিমা ৰায়

**অনিমা ৰায়** (Anima Roy) বাংলাদেশৰ এগৰাকী *ৰবীন্দ্ৰ সঙ্গীত* গায়িকা আৰু জগন্নাথ বিশ্ববিদ্যালয়ৰ সংগীত বিভাগৰ অধ্যাপিকা।

## জীৱনী
ৰায়ে দেৱাশিস চক্ৰৱৰ্তী, সাধন চন্দ্ৰ বৰ্মণ আৰু সুৰবাণী ললিতকলা একাডেমীৰ পৰা সংগীত শিকিছিল। তাৰ পিছত তেওঁ ৱাহিদুল হক, সঞ্জিদা খাতুন আৰু মিতা হকৰ তত্ত্বাৱধানত প্ৰশিক্ষণ লৈছিল। তেওঁ ছায়ানটৰ পৰা *ৰবীন্দ্ৰ সঙ্গীত*ৰ পাঠ্যক্ৰম সম্পূৰ্ণ কৰে।

২০১৩ চনত, ৰায়ে জগন্নাথ বিশ্ববিদ্যালয়ত নাট্য আৰু সংগীত বিভাগত সহকাৰী অধ্যাপক হিচাপে যোগদান কৰিছিল। দুবছৰ পিছত, তেওঁ সহযোগী অধ্যাপক হিচাপে পদোন্নতি লাভ কৰে। ২০১৯ চনত, তেওঁ সংগীত বিভাগৰ অধ্যক্ষ হৈছিল, যি ২০১৬ চনত নাট্য বিভাগৰ পৰা পৃথক হৈছিল।

## সংগীত তালিকা
* *কথা যাও* (2009)
* *আমি চিত্ৰাঙ্গদা* (2010)
* *ইচ্ছামতী*
* *ৰবিৰ আলো* (2014)
* *তোমাৰো বিৰোহে*
* *প্ৰাণৰ মাজে আয়* (2015)
* *মাতৃভূমি* (2016)

## বঁটা
ৰায়ে দ্বাদশতম চেনেল আই মিউজিক এৱাৰ্ডত *মাতৃভূমি* এলবামৰ বাবে *ৰবীন্দ্ৰ সঙ্গীত* শাখাত বঁটা লাভ কৰিছিল।

## বাহ্যিক সংযোগ
* 

## তথ্যসূত্ৰ

শ্ৰেণী:গায়িকা
শ্ৰেণী:বাংলাদেশৰ কণ্ঠশিল্পী
শ্ৰেণী:বাংলাদেশী হিন্দু
মাল্গাডি শুভ

**মাল্গাডি শুভ** (জন্ম ১৭ অক্টোবৰ ১৯৬৫; **মালগুডি শুভ** নামেৰেও পৰিচিত) এগৰাকী ভাৰতীয় প্লেবেক গায়িকা। তেওঁ কন্নড়, তামিল, তেলুগু, মালায়ালম আৰু হিন্দী ভাষাত গীত ৰেকৰ্ড কৰিছে। দুটা দশক ধৰি চলি অহা তেওঁৰ সংগীত যাত্ৰাত, তেওঁ ৩০০০তকৈ অধিক গীত গাইছে। সংগীতৰ উপৰিও তেওঁ *আচ্চাম মেডাম নানাম পাইৰপ্পু* নামৰ তামিল চলচ্চিত্ৰত অভিনয়ো কৰিছিল।

তেওঁ তেওঁৰ সংগীত যাত্ৰা বিজ্ঞাপন জিংগেলৰ কণ্ঠদানৰ জৰিয়তে আৰম্ভ কৰিছিল, যিবোৰ এ. আৰ. ৰহমান আৰু বিজি ম্যানুৱেলৰ দৰে সুৰকাৰসকলে ৰচনা কৰিছিল। তেওঁ প্ৰথমবাৰৰ বাবে *নাডোডি থেণ্ড্ৰাল* চলচ্চিত্ৰত প্লেবেক গায়িকা হিচাপে আত্মপ্ৰকাশ কৰিছিল, য’ত ইলাইয়াৰাজাই সংগীত পৰিচালনা কৰিছিল। বিশিষ্ট ভাৰতীয় সংগীত পৰিচালক এ. আৰ. ৰহমানৰ প্ৰথম এলবাম *Set Me Free* (*Shubhaa Set Me Free*)-ৰ সকলো গীত শুভই গাইছিল। ১৯৮৯ চনত মুক্তি লাভ কৰা এলবামটো তেতিয়ালৈ বিশেষ সফলতা লাভ নকৰিলেও, ১৯৯৬ চনত Magnasound লেবেলে পুনৰ মুক্তি দিয়া পিছত ভাল বিক্ৰী হৈছিল। তেওঁ ১৯৯৮ চনৰ মণি ৰত্নম পৰিচালিত *উয়িৰে* চলচ্চিত্ৰত এ. আৰ. ৰহমানে সুৰ দিয়া "থাইয়া থাইয়া" গীতটো গাইছিল। 

তেওঁৰ প্ৰথম সফল তেলুগু সংগীত এলবাম *চিকপাক চিকভুম*, যিটো চেন্নাইত মুক্তি লাভ কৰিছিল আৰু ১০ লাখ কপি বিক্ৰী হৈছিল। এই এলবামৰ সংগীত ৰাজ-কোটি জোড়ীয়ে ৰচনা কৰিছিল, য’ত এ. আৰ. ৰহমানে সহায় কৰিছিল। 

তেওঁ মালায়ালম ভাষাৰ সংগীত প্ৰতিযোগিতা *আইডিয়া ষ্টাৰ ছিংগাৰ*ত ন্যায়াধীশ (জাজ) হিচাপে উপস্থিত হৈছিল। লগতে, তেওঁ *ষ্টাৰ ছিংগাৰ ২* (কন্নড়)-ৰ ন্যায়াধীশ আছিল, যিটো *এছিয়ানেট সুৱৰ্ণ*ত সোমবাৰৰ পৰা শুক্ৰবাৰলৈ সন্ধিয়া ৭-৮ বজাত সম্প্ৰচাৰিত হৈছিল। তদুপৰি, তেওঁ তামিল সংগীত প্ৰতিযোগিতা *ছুপাৰ ছিংগাৰ*ত ন্যায়াধীশ হিচাপে অংশ লৈছিল, যিটো *ষ্টাৰ বিজয়*ত সম্প্ৰচাৰিত হৈছিল। 

দক্ষিণ ভাৰতীয় অভিনেত্ৰী প্ৰিয়মনি তেওঁৰ ভাতিজী, আৰু হিন্দী অভিনেত্ৰী বিদ্যা বালান তেওঁৰ আত্মীয়।

## তথ্যসূত্ৰ
শ্ৰেণী:জীৱিত ব্যক্তি
শ্ৰেণী:গায়িকা
শ্ৰেণী:ভাৰতীয় মহিলা কণ্ঠশিল্পী
লোৰা এবৰ্ণ

**লোৰা এবৰ্ণ বাস্ক** () এগৰাকী আমেৰিকান সুৰকাৰ আছিল। তেওঁৰ জন্ম: ৩০ মে', ১৯০৭ চন আৰু মৃত্যু: ২৫ আগষ্ট, ২০০৫ চন। 
### জীৱনী
নিউয়ৰ্ক চহৰত জন্মগ্ৰহণ কৰা লোৰা এবৰ্ণে এফা এলিছ পাৰফিল্ড স্কুল অৱ মিউজিকত পিয়ানো, সংগীত তত্ত্ব আৰু সুৰ-ৰচনা অধ্যয়ন আৰম্ভ কৰে। কেলিফৰ্ণিয়াত পিয়ানো আৰু কণ্ঠৰ শিক্ষা গ্ৰহণ কৰি জাজ বেণ্ডত বজাইছিল। 
তেওঁ অবেৰলিন কনজাৰ্ভেটৰীত পঢ়িছিল আৰু ড° জৰ্জ ডব্লিউ এণ্ড্ৰুজৰ অধীনত কম্পোজিচনৰ বিষয়ে অধ্যয়ন কৰিছিল।

জন পামৰৰ অধীনত চিকাগোৰ আমেৰিকান কনজাৰ্ভেটৰীত অধ্যয়ন অব্যাহত ৰাখিছিল আৰু স্নাতক ডিগ্ৰী লাভ কৰাৰ সময়ত তেওঁ তেওঁৰ কম্পোজিচনৰ বাবে সোণৰ পদক লাভ কৰিছিল। তেওঁ কেইবাটাও কমিচনপ্ৰাপ্ত ৰচনা ৰচনা কৰিছিল, আৰু তেওঁৰ সংগীত আমেৰিকা, চীন আৰু ইউৰোপত বজোৱা আৰু ৰেকৰ্ডিং কৰা হৈছে। আমেৰিকাৰ শীৰ্ষ মহিলা সুৰকাৰৰ তালিকাত তেওঁক সন্মান জনোৱা হৈছিল।

বহু বছৰ ধৰি এবৰ্ণ আছিল ফ্ৰেংক লয়ড ৰাইটৰ ইউনিটি টেম্পলৰ ইউনিটেৰিয়ান ইউনিভাৰ্চেলিষ্ট চাৰ্চৰ অৰ্গেনিষ্ট, সংগীতৰ পৰিচালক আৰু সুৰকাৰ-ইন-ৰেচিডেন্স। ১৯৯৯ চনত মৃত্যু হোৱা প্ৰাচীন গ্ৰন্থ বিক্ৰেতা হেৰী বাস্কক বিয়া কৰায়, আৰু দুগৰাকী কন্যা সন্তান জন্ম দিয়ে। ২০০৫ চনৰ ২৫ আগষ্টত চিকাগোত এবৰ্ণৰ মৃত্যু হয়। 

তেওঁৰ সন্মানত এটা প্ৰজাতিৰ মহক লোৰা অবৰ্ণৰ মথ নাম দিয়া হৈছিল। 

### কৰ্ম
এবৰ্ণে পাঁচটা সম্পূৰ্ণ দৈৰ্ঘ্যৰ বেলেট, দুখন অপেৰা, চেম্বাৰ কোৱাৰৰ বাবে ৰচনা, একক কণ্ঠ আৰু সমবেত সংগীতৰ সুৰ ৰচনা কৰিছিল। 
## বাহ্যিক সংযোগ
* 
* Interview with Lora Aborn, May 17, 1999
## তথ্য সূত্ৰ

শ্ৰেণী:সংগীতজ্ঞ
শ্ৰেণী:নাৰীবাদ আৰু লোকগাথা ২০২৫
হেৰিট এব্ৰামছ

**হেৰিট এব্ৰামছ** (প্ৰায় ১৭৫৮ – ৮ মাৰ্চ ১৮২১) এগৰাকী ইংৰাজ মাৰ্গীয় গায়িকা আৰু সুৰকাৰ আছিল। বিশেষকৈ জৰ্জ ফ্ৰিডেৰিক হেণ্ডেলৰ ৰেপাৰ্টৰীত কৰা কামৰ বাবে প্ৰশংসিত এব্ৰামছে ১৭৮০ চনৰ সময়ছোৱাত লণ্ডনত সফল কনচাৰ্ট কেৰিয়াৰৰ অধিকাৰী হৈছিল। সংগীত ইতিহাসবিদ চাৰ্লছ বাৰ্ণীয়ে তেওঁৰ কণ্ঠৰ মধুৰতা আৰু তেওঁৰ ৰুচিসম্পন্ন সংগীতৰ ব্যাখ্যাৰ প্ৰশংসা কৰিছিল।
## জীৱনী

টৰ্কেইত ইহুদী বংশৰ এটা বৃহৎ সংগীত পৰিয়ালত জন্মগ্ৰহণ কৰিছিল এব্ৰামছে।  তেওঁৰ কনিষ্ঠ ভগ্নী থিওডোচিয়া আব্ৰামছ ফিচাৰ (মৃত্যু টৰ্কেই, ৪ নৱেম্বৰ ১৮৪৯) এগৰাকী পেছাদাৰী কনট্ৰাল্ট' আছিল আৰু তেওঁৰ কনিষ্ঠ ভগ্নী এলিজা আব্ৰামছ (মৃত্যু টৰ্কেই, ২১ আগষ্ট ১৮৩১)ও আছিল এগৰাকী কনচাৰ্ট মাৰ্গীয় গায়িকা আৰু পিয়ানোবাদক।  পৰিয়ালৰ আন আত্মীয়সকলৰ ভিতৰত আছিল মিছ জি আব্ৰামছ, যিয়ে হেৰিটছৰ সৈতে থিয়েটাৰ ৰয়েল, ড্ৰুৰী লেনত দুটা ছিজন গাইছিল আৰু ১৭৮০ চনৰ আৰম্ভণিতে কনচাৰ্টত গান গাইছিল; ১৭৮২ চনত হেৰিয়েটে আয়োজন কৰা বেনিফিট কনচাৰ্টত প্ৰথমবাৰৰ বাবে গোৱা জেন এব্ৰামছ; ভায়লিন বজোৱা উইলিয়াম এব্ৰামছ; আৰু চেলো বজোৱা চাৰ্লছ আব্ৰামছ। ভায়লিনবাদক ফ্ল'ৰা আব্ৰামছো হয়তো আত্মীয় আছিল যদিও ইয়াৰ সংযোগ অনিশ্চিত।

আব্ৰামছে সুৰকাৰ থমাছ আৰ্নৰ ওচৰত গায়কী, সংগীত তত্ত্ব আৰু সুৰাৰোপৰ অধ্যয়ন কৰিছিল আৰু তাৰ পিছত মে’-ডে’ত লিটিল জিপছী বা ১৭৭৫ চনৰ ২৮ অক্টোবৰত লণ্ডনৰ ড্ৰুৰী লেনৰ থিয়েটাৰ ৰয়েলত লিটিল জিপছী হিচাপে পেছাদাৰী অপেৰাত আত্মপ্ৰকাশ কৰিছিল। এই অপেৰাখন বিশেষভাৱে তেওঁৰ বাবে লিখিছিল লিব্ৰেটিষ্ট ডেভিদ গেৰিক আৰু আৰ্নে যিয়ে সংগীত ৰচনা কৰিছিল। যদিও তেওঁৰ কণ্ঠস্বৰ আছিল সুন্দৰ, আব্ৰাম্ছৰ মঞ্চ ব্যক্তিত্ব কম আছিল আৰু তেওঁৰ কেৰিয়াৰৰ বেছিভাগ সময় কনচাৰ্ট পৰিবেশক হিচাপে কটাইছিল।

ড্ৰুৰী লেনত পাঁচ বছৰ ধৰি অনুষ্ঠান পৰিৱেশন কৰাৰ পিছত আব্ৰামছে ১৭৮০ চনৰ পৰা ১৭৯০ চনলৈকে নিয়মিতভাৱে উপস্থিত হৈ লণ্ডনৰ ফেশ্বনেবল কনচাৰ্ট আৰু প্ৰাদেশিক উৎসৱত প্ৰধান গায়িকা হৈ পৰে। ১৭৭৬ চনত কনচাৰ্টছ অৱ এন্সিয়েণ্ট মিউজিকৰ মুকলি অনুষ্ঠানতো তেওঁ গান গাইছিল আৰু ১৭৯০ চনৰ ভিতৰত তালৈ সঘনাই উভতি আহিছিল। জন এছলী, ভেনানজিঅ' ৰাউজিনি আৰু জোহান পিটাৰ চেলমনৰ দ্বাৰা আয়োজিত বিভিন্ন কনচাৰ্ট ছিৰিজতো আব্ৰামছে অভিনয় কৰিছিল আৰু প্ৰায়ে তেওঁৰ ভগ্নী থিওড'ছিয়াৰ সৈতে কনচাৰ্ট আৰু কণ্ঠদানৰ কাম কৰিছিল। পাব্লিক এডভাৰটাইজাৰে হেৰিটৰ এককবাদ্যযন্ত্ৰবাদক হিচাপে কৰা কামৰ প্ৰশংসা কৰিও ১৭৮৩ চনত মন্তব্য কৰিছিল যে "ফৰ্টে অৱ দ্য চিষ্টাৰছ ... ডুয়েটছত স্পষ্টভাৱে বাস কৰে।" ১৭৯০ চনৰ সময়ছোৱাত হেৰিয়েটৰ ৰাজহুৱা অনুষ্ঠান কমেইহে হৈছিল আৰু তেওঁ বেছিভাগেই দুয়োগৰাকী ভগ্নীৰ সৈতে ব্যক্তিগত কনচাৰ্টত অভিনয় কৰিছিল। ১৭৯২, ১৭৯৪ আৰু ১৭৯৫ চনত তেওঁ জনসাধাৰণৰ বাবে মুকলি বাৰ্ষিক সুবিধাজনক কনচাৰ্ট দিছিল যিবোৰৰ সৈতে পিয়ানোত জোচেফ হেডনে গীত পৰিৱেশন কৰিছিল।

আব্ৰাম্ছে কেইবাটাও গীত ৰচনা কৰিছিল, ইয়াৰে দুটা গীত "দ্য অৰ্ফানছ প্ৰেয়াৰ" আৰু "ক্ৰেজি জেন" অতি জনপ্ৰিয় হৈ পৰিছিল। তেওঁ ইটালীয় আৰু ইংৰাজী কেনজনেটৰ দুটা ছেট, দুটা আৰু তিনিটা কণ্ঠৰ বাবে সমন্বিত স্কটিছ গীত আৰু গ্লিৰ সংকলন আৰু ডজনতকৈও অধিক গীত, মূলতঃ চেণ্টিমেণ্টেল বেলাড প্ৰকাশ কৰে। ১৮০৩ চনত প্ৰকাশিত গীতৰ সংকলন হেৰিটে ৰাণী চাৰ্লটৰ নামত উৎসৰ্গা কৰে।

## তথ্য সূত্ৰ

শ্ৰেণী:সংগীতজ্ঞ
শ্ৰেণী:নাৰীবাদ আৰু লোকগাথা ২০২৫
এই এই

**এই এই** (বাৰ্মিজ ভাষা: အိအိ (অি অি); জন্ম: ১৪ নৱেম্বৰ ১৯৬৫) এগৰাকী বাৰ্মিজ (ম্যানমাৰৰ) গায়িকা। ১৯৯০ চনৰ দশকত তেওঁ জনপ্ৰিয় গায়িকা আছিল আৰু কাৰিঅ'ক সংগীতৰ ক্ষেত্ৰত বিশেষভাৱে জনপ্ৰিয়তা লাভ কৰিছিল। 

তেওঁ গায়ক *জাৰ্লি নায়িং* আৰু *থিৰি কো কো*ৰ সৈতে একেলগে সংগীত পৰিবেশন কৰে। তেওঁলোক একেলগে *৩ এৰ'চ* নামৰ এটা একক এলবাম মুক্তি দিছিল।

১৯৯৫ চনত বিবাহপাশত আবদ্ধ হোৱাৰ পিছত, তেওঁৰ সংগীত জীৱন ২৩ বছৰৰ বাবে সম্পূৰ্ণৰূপে বন্ধ হৈ পৰিছিল। তেওঁৰ স্বামী মাউং মাউং চো এগৰাকী নাবিক, আৰু তেওঁলোকে ২৪ নৱেম্বৰ ১৯৯৫ চনত বিবাহ পাশত আবদ্ধ হৈছিল। তেওঁলোকৰ এজন পুত্ৰ আৰু এজনী কন্যা সন্তান আছে। ২০১৮ চনত, তেওঁ সংগীত জগতত পুনৰ প্ৰৱেশ কৰে আৰু ৩১ মে' ২০১৮ তাৰিখে জাৰ্লি নায়িং আৰু থিৰি কো কোৰ সৈতে *৩ এৰ'চ* এলবামৰ নতুন সংস্কৰণ মুক্তি দিয়ে। তেওঁৰ পুত্ৰ *থুৰা মাউং চো* এগৰাকী অভিনেতা, আৰু তেওঁৰ কন্যা *চানমায়ে মাউং চো* এগৰাকী গায়িকা।

## ডিস্ক'গ্ৰাফী

### একক এলবাম

**৩ এৰ'চ* (১৯৯৩)
**৩ এৰ'চ* (নতুন সংস্কৰণ এলবাম) (২০১৮)

## তথ্যসূত্ৰ

শ্ৰেণী:ম্যানমাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:গায়িকা
কাশ্মীৰৰ ৰেশ্মা

**ৰেশ্মা** (১৯৫০ - নৱেম্বৰ ২০২২), আছিল জম্মু আৰু কাশ্মীৰৰ শ্ৰীনগৰৰ এগৰাকী লিঙ্গান্তৰিত গায়িকা আৰু অধিকাৰ কৰ্মী। তেওঁ জনসাধাৰণৰ মাজত **কাশ্মীৰৰ ৰেশ্মা** নামেৰে পৰিচিত। তেওঁ খ্যাতি লাভ কৰিছিল আৰু তেওঁৰ গীতৰ ভিডিঅ’বোৰ সামাজিক মাধ্যমত হাজাৰ হাজাৰবাৰ দেখা হৈছিল।

## প্ৰাৰম্ভিক জীৱন
ৰেশ্মাৰ জন্ম শ্ৰীনগৰত হৈছিল। তেওঁৰ দুই গৰাকীকৈ ভনীয়েক আৰু ছয়জন গৰাকী ভাতৃ আছিল। তেওঁ ১১ বছৰ বয়সত গায়ন আৰু নৃত্যৰ প্ৰতি তেওঁৰ আগ্ৰহৰ অনুভৱ কৰিছিল। সৰুৰ পৰাই, তেওঁ লিংগ পৰিচয়ৰ বাবে অপমানৰ সন্মুখীন হৈছিল। ফলস্বৰূপে, তেওঁ পঞ্চম শ্ৰেণীৰ পিছতেই বিদ্যালয় এৰি দিয়ে আৰু তেওঁৰ ককাইদেৱৰ তত্ত্বাৱধানত এটা দৰ্জী দোকানত কাম কৰিবলৈ আৰম্ভ কৰে।

## জীৱন আৰু সংগীত ক্ৰিয়াকলাপ
২২ বছৰ বয়সত, এজন গ্ৰাহকৰ অনুৰোধ মৰ্মে গীত গাইছিল। এই পৰিস্থিতিৰ মাজতে, তেওঁ "ৰেশ্মা" নাম গ্ৰহণ কৰে। যদিও তেওঁৰ মাতৃয়ে গান গোৱা কাৰ্যকলাপক সমৰ্থন নকৰিলে, অৱশেষত ২০০১ চনত, তেওঁ নিজৰ ভাতৃৰ মৃত্যুৰ পিছত তেওঁৰ সন্তানক লালন-পালন কৰিবলৈ গান গোৱাৰ সিদ্ধান্ত লয়।

## সমাজসেৱা
ৰেশ্মা কাশ্মীৰত লিঙ্গান্তৰিত ব্যক্তিসকলৰ অধিকাৰৰ বাবে সংগ্ৰামৰ অন্যতম মুখ আছিল। ২০১১ চনত, তেওঁ আৰু আন লিঙ্গান্তৰিত অধিকাৰ কৰ্মীৰে এক "Intervention Plan"ৰ জৰিয়তে সমাজ কল্যাণ বিভাগক তত্‍পৰ কৰাৰ চেষ্টা কৰিছিল। 

## মিডিয়াত
২০২২ চনৰ এক তথ্যচিত্ৰ *Trans Kashmir*-ত ৰেশ্মাক অন্তৰ্ভুক্ত কৰা হৈছিল। 

## মৃত্যু
ৰেশ্মাই নৱেম্বৰ ২০২২ চনত কেঞ্চাৰত আক্ৰান্ত হৈ ৭০ বছৰ বয়সত পৰলোক প্ৰাপ্ত হয়। তেওঁৰ সংগীত আৰু সমাজসেৱাই কাশ্মীৰৰ লিঙ্গান্তৰিত সমাজৰ বাবে এক অমূল্য অবদান হিচাপে ৰৈ গ’ল। 

## তথ্যসূত্ৰ
 

 
 
শ্ৰেণী:মৃত ব্যক্তি 
শ্ৰেণী:এলজিবিটি
শ্ৰেণী:জম্মু আৰু কাশ্মীৰৰ ব্যক্তি 
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:গায়িকা
গেৰ্ট্ৰুড কেৰ'লিন এডাৰলে

**গেৰ্ট্ৰুড কেৰ'লিন এডাৰলে**  ( /ˈɛdərli/; ২৩ অক্টোবৰ, ১৯০৫ – ৩০ নৱেম্বৰ, ২০০৩)  এগৰাকী আমেৰিকান  প্ৰতিযোগিতামূলক  সাঁতোৰবিদ, অলিম্পিক চেম্পিয়ন আৰু পাঁচটা ইভেণ্টত বিশ্ব অভিলেখধাৰী আছিল। ১৯২৬ চনৰ ৬ আগষ্টত তেওঁ ইংৰাজী চেনেল সাঁতুৰি পাৰ হৈ  যোৱা প্ৰথমগৰাকী মহিলা হিচাপে পৰিগণিত হয়। অন্যান্য উপাধিৰ লগতে সংবাদ মাধ্যমত তেওঁক "ঢৌৰ ৰাণী" বুলিও অভিহিত কৰিছিল।

## অপেশাদাৰী সাঁতোৰ
এডাৰলে মানহাটানত ডাঙৰ-দীঘল হৈছিল  আৰু নিউ জাৰ্চিৰ হাইলেণ্ডছত সাঁতুৰিবলৈ শিকিছিল।[পৃষ্ঠাৰ প্ৰয়োজন] পিছলৈ তেওঁ চাৰ্লট এপষ্টেইনে প্ৰতিষ্ঠা কৰা মহিলা সাঁতোৰ সংস্থা (WSA)ত প্ৰশিক্ষণ লয়। ডব্লিউ এছ এ আছিল এক ঐতিহাসিক সংস্থা যাৰ নেতৃত্ব আৰু সদস্যসকলে মহিলাৰ ভোটাধিকাৰৰ বাবে প্ৰচাৰ চলাইছিল, আৰু মহিলাসকলৰ বাবে মুকলি অধিক সাঁতোৰৰ অনুষ্ঠান সৃষ্টি কৰাৰ পোষকতা কৰিছিল। এডাৰলে মাত্ৰ বাৰ বছৰ বয়সতে ক্লাবত যোগদান কৰে আৰু লগে লগে মুখ্য প্ৰশিক্ষক লুই হেণ্ডলীয়ে ডব্লিউ এছ এত বিকশিত কৰা আমেৰিকান ক্ৰ’ল শিকিবলৈ আৰম্ভ কৰে। সেই বছৰতে তেওঁ ৮৮০ গজৰ ফ্ৰীষ্টাইলত প্ৰথম বিশ্ব অভিলেখ গঢ়িছিল আৰু সাঁতোৰৰ ক্ষেত্ৰত আটাইতকৈ কম বয়সীয়া বিশ্ব অভিলেখ গঢ়িছিল। ইয়াৰ পিছত তেওঁ আৰু আঠটা বিশ্ব অভিলেখ গঢ়িছিল, ইয়াৰে সাতটা ১৯২২ চনত ব্ৰাইটন বিচত। মুঠতে এডাৰলে ১৯২১ চনৰ পৰা ১৯২৫ চনলৈকে ২৯টা আমেৰিকাৰ ৰাষ্ট্ৰীয় আৰু বিশ্ব অভিলেখ গঢ়িছিল।

## ১৯২৪ চনত পেৰিছ অলিম্পিকৰ পদক বিজয়ী
১৯২৪ চনত পেৰিছত অনুষ্ঠিত হোৱা গ্ৰীষ্মকালীন অলিম্পিকত এডাৰলে ৪×১০০ মিটাৰ ফ্ৰীষ্টাইল ৰিলেত প্ৰথম স্থান লাভ কৰা আমেৰিকান দলৰ সদস্য হিচাপে সোণৰ পদক লাভ কৰে। আমেৰিকাৰ ৰিলে সতীৰ্থ ইউফ্ৰেছিয়া ডনেলি, এথেল লেকি আৰু মেৰিচেন ৱেহচেলাউৰ সৈতে মিলি ইভেণ্টৰ ফাইনেলত ৪:৫৮.৮ ছেকেণ্ডৰ নতুন বিশ্ব অভিলেখ গঢ়িবলৈ সক্ষম হয়। ব্যক্তিগতভাৱে তেওঁ মহিলাৰ ১০০ মিটাৰ ফ্ৰীষ্টাইল আৰু মহিলাৰ ৪০০ মিটাৰ ফ্ৰীষ্টাইল দৌৰত তৃতীয় স্থান দখল কৰাৰ বাবে ব্ৰঞ্জৰ পদক লাভ কৰে। ১৯২৪ চনত আমেৰিকাৰ অলিম্পিক দলটোৱে নিজাকৈ টিকাৰ-টেপ পেৰেড কৰিছিল।

## পেছাদাৰী সাঁতোৰ
১৯২৫ চনত এডাৰলে পেছাদাৰী ৰূপ লয়। একে বছৰতে তেওঁ বেটাৰী পাৰ্কৰ পৰা ছেণ্ডী হুকলৈকে ২২ মাইল (৩৫ কিলোমিটাৰ) ৭ ঘণ্টা ১১ মিনিটত সাঁতুৰিছিল, যিটো অভিলেখ সময় ৮১ বছৰ ধৰি অক্ষত আছিল আৰু তাৰ পিছত অষ্ট্ৰেলিয়াৰ সাঁতোৰবিদ টেমি ভান উইছে সেই অভিলেখ ভংগ কৰে। 

## ইংৰাজী চেনেল পাৰ হোৱা
১৯২৫ চনত মহিলা সাঁতোৰ সংস্থাই হেলেন ৱেইনৰাইট আৰু এডাৰলেক ইংৰাজী চেনেল সাঁতোৰৰ প্ৰয়াসৰ বাবে পৃষ্ঠপোষকতা কৰে। আঘাতৰ বাবে হেলেন ৱেইনৰাইটে বাতিল কৰে, সেয়েহে এডাৰলে নিজাববীয়াকৈ ফ্ৰান্সলৈ গৈ ইংৰাজী চেনেলত ২২ বাৰ সাঁতুৰিবলৈ চেষ্টা কৰা সাঁতোৰবিদ জেবেজ উলফেৰ সৈতে তেওঁ প্ৰশিক্ষণ লৈছিল। ১৯২৫ চনৰ ১৮ আগষ্টত এডাৰলে চেনেলত সাঁতুৰিবলৈ প্ৰথম প্ৰচেষ্টা চলায়।

প্ৰথম প্ৰচেষ্টাৰ প্ৰায় এবছৰৰ পিছত চেনেলটোত সাঁতুৰি সফল হয়। ১৯২৬ চনৰ ৬ আগষ্টৰ পুৱা ০৭:০৮ বজাত ফ্ৰান্সৰ কেপ গ্ৰীছ-নেজৰ পৰা আৰম্ভ কৰি ১৪ ঘণ্টা ৩৪ মিনিট পিছত কেণ্টৰ কিংছডাউনত পাৰলৈ আহিছিল। প্ৰথমে তাইক সম্ভাষণ জনোৱা ব্যক্তিজন আছিল এজন ব্ৰিটিছ ইমিগ্ৰেচন বিষয়া যিয়ে "মগ্ন চকুৰ, পানীৰে ভৰি থকা কিশোৰীগৰাকী"ৰ পৰা পাছপ'ৰ্ট বিচাৰিছিল। ১৯৫০ চনত ফ্ল'ৰেন্স চেডউইকে ১৩ ঘণ্টা ২৩ মিনিটত চেনেল সাঁতুৰি পাৰ নোহোৱালৈকে তেওঁৰ অভিলেখ অক্ষত আছিল। 

এডাৰলিৰ আগতে কেৱল পাঁচজন পুৰুষেই ইংলিছ চেনেল পাৰ হবলৈ সক্ষম হৈছিল, যাৰ ভিতৰত আটাইতকৈ শ্ৰেষ্ঠ সময় আছিল ১৬ ঘণ্টা ৩৩ মিনিট, যি এন্ৰিক টিৰাবোচ্চিয়ে কৰিছিল।

এডাৰলি ঘূৰি আহোঁতে, মেনহেটনত তেওঁক লগত লৈ সমদল উলিয়াই স্বাগতম জনোৱা হৈছিল, য'ত দুই মিলিয়নৰো অধিক মানুহ পৰেড পথত উপস্থিত আছিল।

## তথ্যসূত্ৰ
উৰ্বশী (অভিনেত্ৰী)

**কবিতা মনোৰঞ্জিনী ** (; জন্ম: ২৫ জানুৱাৰী ১৯৬৯) এগৰাকী ভাৰতীয় অভিনেত্ৰী, ডাবিং শিল্পী, টেলিভিছন হোষ্ট, চিত্ৰনাট্যকাৰ আৰু চলচ্চিত্ৰ প্ৰযোজক। পেছাগতভাৱে তেওঁ উৰ্বশী নামেৰে পৰিচিত। ভাৰতীয় চলচ্চিত্ৰ উদ্যোগত, প্ৰধানকৈ মালয়ালম, তামিল, কানাড়া আৰু তেলেগু ছবিত কৰা কামৰ বাবে পৰিচিত। চাৰি দশকৰো অধিক সময়ৰ কৰ্মজীৱনত তেওঁ এটা ৰাষ্ট্ৰীয় চলচ্চিত্ৰ বঁটা, ছটা কেৰালা ৰাজ্যিক চলচ্চিত্ৰ বঁটা, দুটা তামিলনাডু ৰাজ্যিক চলচ্চিত্ৰ বঁটা আৰু তিনিটা ফিল্মফেয়াৰ দক্ষিণ বঁটা লাভ কৰিছে। অভিনয়ৰ বিশিষ্ট শৈলীৰ বাবে জনাজাত, উৰ্বশীক ভাৰতীয় চলচ্চিত্ৰৰ অন্যতম শ্ৰেষ্ঠ অভিনেত্ৰী হিচাপে বহুলভাৱে গণ্য কৰা হয়।

উৰ্বশী আশী আৰু নব্বৈৰ দশকৰ, প্ৰধানকৈ মালয়ালম চলচ্চিত্ৰৰ এগৰাকী বিশিষ্ট মুখ্য অভিনেত্ৰী আছিল। তেওঁ উৎসৱমেলম আৰু পিদাক্কোজী কুভুন্না নুত্তণ্ডু ছবি দুখন ৰচনা কৰিছে; ইয়াৰে পিছৰখন তেওঁ নিৰ্মাণো কৰিছিল। অচুভিন্টে আম্মা (২০০৫) নামৰ ছবিখনত অভিনয় কৰি শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হয়, যিখন ৬ বছৰৰ বিৰতিত তেওঁৰ কামবেক ছবি আছিল। ১৯৮৯ চনৰ পৰা ১৯৯১ চনলৈকে একেৰাহে তিনিবাৰ জয়লাভকে ধৰি, তেওঁ অভিলেখ সংখ্যক ছবাৰ শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা লাভ কৰিছিল।  তাৰ উপৰিও মাগলিৰ মটুমৰ বাবে তামিলনাডু ৰাজ্যিক চলচ্চিত্ৰ বিশেষ বঁটা  আৰু তামিলনাডু ৰাজ্যিক চলচ্চিত্ৰ সন্মানীয় কলাইভনাৰ বঁটাকে ধৰি দুটাকৈ তামিলনাডু ৰাজ্যিক চলচ্চিত্ৰ বঁটাও লাভ কৰিছে।

## তথ্য সংগ্ৰহ

## বাহ্যিক সংযোগ
* 
* 
* Urvashi  at MSI

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
গে গে

**গে গে** () এগৰাকী বাৰ্মীজ গায়িকা। তেওঁৰ প্ৰথম এলবাম "নিন থাৰ শি ইয়িন" ২০১৫ চনত মুক্তি লাভ কৰিছিল। ২০১৭ চনত তেওঁৰ দ্বিতীয় এলবাম *ইনখোন লোট ম্হা হোটেয়ালাৰ* মুক্তি লাভ কৰে।

## ডিছক'গ্ৰাফি

### একক এলবাম
**নিন থাৰ শি ইয়িন* (နင်သာရှိရင်) (২০১৫)
**ইনখোন লোট ম্হা হোটেয়ালাৰ* (ရင်ခုန်လို့မှဟုတ်ရဲ့လား) (২০১৭)
**ফ্ৰেইণ্ড* (২০১৯)

### যুগল এলবাম
**নাৰ মাল কিয়ে* (နာမည်ကြီး) (২০১৯)

## ব্যক্তিগত জীৱন
তেওঁ মডেল শ্বে জিন হ্টেটৰ সৈতে সম্পৰ্কত স্থাপন কৰে, যাক *মিছ ইউনিভাৰ্ছ ম্যানমাৰ ২০১৯* হিচাপে মুকুট পিন্ধোৱা হৈছিল।

## তথ্যসূত্ৰ

শ্ৰেণী:ম্যানমাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:গায়িকা
শ্ৰেণী:অভিনয় শিল্পী
শ্ৰেণী:অভিনেত্ৰী
শ্বে লিয়া

**শানিচ দিলেইতা মহামেদ** (জন্ম: ছেপ্টেম্বৰ ৮, ১৯৯৩), **শে লিয়া** নামেৰে পৰিচিত, হৈছে এগৰাকী ফ্ৰেঞ্চ-জিব্ৰুটিয়ান সংগীতশিল্পী, যি মণ্ট্ৰিয়েল, কুৱেবেকত স্থায়ীভাৱে বসবাস কৰে। তেওঁ বিশেষকৈ কেইট্ৰানাডাৰ সৈতে সহযোগিতাৰ বাবে পৰিচিত, আৰু তেওঁৰ প্ৰথম একক ইপি *ডেঞ্জাৰাছ* ২০১৯ পোলাৰিছ সংগীত বঁটাৰ বাবে মনোনীত হৈছিল।

ফ্ৰান্সত জন্মগ্ৰহণ কৰি জিব্ৰুটিত ডাঙৰ হোৱা, লিয়া ২০১২ চনত মণ্ট্ৰিয়েললৈ গৈ কুৱেবেক বিশ্ববিদ্যালয়, মন্ত্ৰিয়েলত যোগাযোগ বিষয়ত অধ্যয়ন কৰিছিল। তেওঁ জিব্ৰুটিৰ প্ৰাক্তন প্ৰধানমন্ত্ৰী দিলেইতা মহামেদ দিলেইতাৰ কন্যা। 

মণ্ট্ৰিয়েলত থাকোঁতে, তেওঁ বিভিন্ন গীত গাই ছোচিয়েল মিডিয়াত আপলোড কৰিছিল, যাৰ ভিতৰত এটা ভিডিঅ' কেইট্ৰানাডাৰ দৃষ্টিগোচৰ হয় আৰু তাৰপাছত তেওঁলোক নিয়মীয়াকৈ সংগীতে সহযোগিতা কৰে। ইয়াৰ ভিতৰত কেইট্ৰানাডাৰ ২০১৬ৰ এলবাম *৯৯.৯%*ৰ "লিভ মি এলোন" আৰু তেওঁৰ ২০১৮ৰ ছিংগল "চেন্সেছ" অন্তৰ্ভুক্ত। এই গীতটো বাবে ২০১৯ চনৰ SOCAN ছংৰাইটিং বঁটাৰ মনোনয়ন লাভ কৰিছিল। শে লিয়া Boiler Room-ৰ ২০১৩ চনৰ কেইট্ৰানাডাৰ ছেটত উল্লেখযোগ্যভাৱে নৃত্য কৰিছিল।

লিয়াই ২০১৮ চনত কিছু একক ছিংগল মুক্তি দিয়ে আৰু ২০১৯ চনৰ মে' মাহত *ডেঞ্জাৰাছ* মুক্তি দিয়ে।

## ডিছক'গ্ৰাফী

### ইপি
**ডেঞ্জাৰাছ* (২০১৯)
**চ'লাৰিছ* (২০২০)

### এলবাম
*FACETS (২০২৩)

## তথ্যসূত্ৰ

 

শ্ৰেণী:জীৱিত ব্যক্তি
শ্ৰেণী:গায়িকা
মাৰুলা (কবি)

**মাৰুলা** (ত্ৰয়োদশ শতিকা বা তাৰ আগৰ) ভাৰতৰ এগৰাকী সংস্কৃত ভাষাৰ কবি। শাৰংগধাৰৰ পদ্ধতি আৰু জলহনাৰ সুক্তি-মুক্তাৱলীকে ধৰি মধ্যযুগৰ আৰম্ভণিৰ সংস্কৃত সংকলনসমূহত তেওঁৰ শ্লোকসমূহ অন্তৰ্ভুক্ত কৰা হৈছে।

### তাৰিখ
ত্ৰয়োদশ শতিকাৰ জলহানাৰ সুক্তি-মুক্তাৱলী আৰু ১৪ শতিকাৰ শাৰংগধাৰাৰ পদ্ধতি আদি সংস্কৃত সংকলনত মাৰুলাৰ পদ্য সন্নিবিষ্ট কৰা হৈছে। গতিকে, তেওঁ নিশ্চয় ত্ৰয়োদশ শতিকা বা তাৰ আগতে জীয়াই আছিল, যদিও তেওঁৰ জীৱিত কালৰ সঠিক সময়সীমা নিশ্চিত নহয়।

তেওঁ নিশ্চয় তেওঁৰ সময়ৰ এগৰাকী বিখ্যাত কবি আছিল, কাৰণ শাৰংগধৰাৰ পদ্ধতিত ধনদাদেৱৰ আখ্যা দিয়া এটা পদ্যত মাৰুলাক চাৰিগৰাকী উল্লেখযোগ্য নাৰী কবিৰ ভিতৰত নাম উল্লেখ কৰিছে:

মাৰুলাৰ মাত্ৰ পাঁচটা পদ্যহে এতিয়া বিদ্যমান। তাৰে এটা পদত প্ৰেমিকৰ পৰা বিচ্ছিন্ন হোৱা এগৰাকী নাৰীৰ বিষয়ে কোৱা হৈছে:
## তথ্য সূত্ৰ

* 
* 

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা কবি
শ্ৰেণী:নাৰীবাদ আৰু লোকগাথা ২০২৫
মাৰ মাৰ আয়ে

**মাৰ মাৰ আয়ে** ( বাৰ্মিজ: မာမာအေး; ২৬ জুলাই, ১৯৪২ – ৮ জানুৱাৰী, ২০২৪) আছিল এগৰাকী বাৰ্মিজ গায়িকা আৰু অভিনেত্ৰী। বাৰ্মিজ শাস্ত্ৰীয় সংগীতৰ ইতিহাসৰ অন্যতম সফল মহিলা গায়িকা হিচাপে তেওঁক গণ্য কৰা হৈছিল।

## প্ৰাৰম্ভিক জীৱন আৰু জীৱিকা
মাৰ মাৰ আয়েৰ পিতৃ এগৰাকী বাঁহী বাদক আছিল, আৰু মাতৃ থান নিত এগৰাকী গায়িকা আছিল, যাৰ মঞ্চনাম আছিল "ম্যাউংম্যা থান।" তেওঁ শৈশৱতেই গীত গাবলৈ আৰম্ভ কৰিছিল। ১৯৫৫ চনত "প্লেয়িং অন দ্য ৰেইনব'" গানৰ জৰিয়তে ৰাষ্ট্ৰীয় পৰ্যায়ত খ্যাতি লাভ কৰে। ১৯৮০ৰ দশকৰ ভিতৰত, বাৰ্মীজ চিনেমাৰ ৮০% সংগীত তেওঁ গাইছিল।

১৯৬১ চনত, তেওঁ ম্যানমাৰ ৰেডিঅ'ত সহকাৰী প্ৰতিবেদক হিচাপে কৰ্মজীৱন আৰম্ভ কৰে। তেওঁ ম্যানমাৰৰ আধুনিক সংগীত পৰিষদৰ এগৰাকী কাৰ্যবাহী সদস্য আছিল। ১৯৭১ চনত, তেওঁ 'তৈথানচিন ৰেকৰ্ডছ' প্ৰতিষ্ঠা কৰে। তদুপৰি, ১৯৭৬ চনত 'এ ছিংগিং ট্ৰেইনিং স্কুল' স্থাপন কৰিছিল। সেই সময়ছোৱাত, তেওঁ "লেই মাৰ" ছদ্মনামেৰে কবিতা আৰু গান ৰচনা কৰিছিল আৰু Lamb’s Mommy নামৰ উপন্যাস প্ৰকাশ কৰিছিল। 

১৯৯৮ চনত, জেনেৰেল থান শ্বেৰ সামৰিক শাসনৰ সময়ত তেওঁ ম্যানমাৰ এৰি আমেৰিকাৰ ফোৰ্ট ৱেইন, ইণ্ডিয়ানাত গৈ স্থায়ী বাসিন্দা হয়। তেওঁ ৰাজনৈতিকভাৱে সক্ৰিয় আছিল। গেৰুয়া বিপ্লৱৰ সময়ত, তেওঁ Heartache Till the End of the World () নামৰ গান মুকলি কৰিছিল। ২০১২ চনত, ৰাষ্ট্ৰপতি থেইন চাইনৰ অনুমোদনত তেওঁ নিৰ্বাসন শেষ কৰি ম্যানমাৰলৈ উভতি আহে।

২০১২ চনৰ ২৫ জুলাইত, তেওঁ নিজৰ আত্মজীৱনী Dear Friend, Look Deeply Into My Heart () প্ৰকাশ কৰে, য'ত ১৯৭০ চনত তেওঁৰ বিবাহ বিচ্ছেদৰ পিছৰ জীৱনৰ কথা বৰ্ণনা কৰা হৈছে।

মাৰ মাৰ আয়ে ২০২৪ চনৰ ৮ জানুৱাৰী তাৰিখে ফোৰ্ট ৱেইনত থকা নিজৰ ঘৰতে ৮১ বছৰ বয়সত মৃত্যুবৰণ কৰে।

## ডিস্কোগ্ৰাফি

### একক এলবাম
* – (হীৰাৰ দৰে সাজি তুলা গান)
* – (সকলো যুবতীয়ে ভালপোৱা গোলাপ)
* – (সুৱৰ্ণভূমিৰ সূচনা)
* – (মমতা আৰু সদগুণ)
* – (প্ৰেমেই মুখ্য)
* – (পাখিৰ ছন্দ)
* – (ক্যি ক্যি ঠেইৰ মাৰ মাৰ এ)
* – (সুস্বাদু খাদ্য গ্ৰহণ)
* – (শুভ সংকেতৰ সুৰ)
* – (মিংকুন মহাথেৰ সোঁৱৰণ)
* – (দুই আশীৰ্বাদ, আঠ খণ্ড ধ্বনি)
* – (প্ৰভাতৰ সোণালী ৰশ্মিৰ গান)
* – (সৌন্দৰ্যমণ্ডিত পুৱা সংগীত)
* – (গাই)
* – (এক হাজাৰ নগেশ্বৰ ফুল)
* – (অসন্তুষ্ট হৃদয়ৰ উন্মোচন)
* – (আঠটো বিজয়)
* – (পাতৰ কাপৰ চাহৰ কাহিনী)
* – (গীতিকাৰ আৰু গায়কৰ প্ৰতিযোগিতামূলক গান)
* – (পূৰ্ণমূল্য প্ৰেমিক)
* – (অপূৰ্ণ প্ৰেম)
* – (এমেৰেল্ড ফুল ক্যাচেট)
* – (বিস্মৃত অংশ অনুসন্ধান)
* – (প্ৰেমৰ অনুমতি প্ৰাপ্তিৰ সপোন)
* – (জাম্বুৰি সোণ)
* – (ৰাজধানীৰ পৰা শুভ বাৰ্তা)
* – (গাঢ় নীলা পাছো)
* – (সোণালী গোলাপ)
* – (পাহাৰৰ প্ৰতিধ্বনি)
* – (ধৰ্মচক্ৰ)
* – (মহীয়সী ফুল আৰু সোণ-ৰূপৰ হাঁহি)
* – (ভগ্নীপতি)
* – (বৌদ্ধ ধৰ্মৰ ৰং)

### সহযোগী এলবাম
* – (মৈত্ৰী দলং) - May Sweetৰ সৈতে
* – (ৰেডিঅ' ৰেকৰ্ড) - টিন টিন মিয়া আৰু Cho Pyoneৰ সৈতে

## ফিল্মগ্ৰাফী
**ম্যা চু থান*
**কো চিত থু হমা দে*
**মাণ্ডালী*

## তথ্যসূত্ৰ

শ্ৰেণী:ম্যানমাৰৰ অভিনেত্ৰী
শ্ৰেণী:ম্যানমাৰৰ ব্যক্তি
শ্ৰেণী:গায়িকা
দাদী জানকী

**ৰাজযোগিনী দাদী জানকী**  (  পহিলা জানুৱাৰী ১৯১৬ – ২৭ মাৰ্চ ২০২০) এগৰাকী ভাৰতীয় আধ্যাত্মিক নেত্ৰী আছিল। তেওঁ মহিলাৰ দ্বাৰা পৰিচালিত বিশ্বৰ সৰ্ববৃহৎ আধ্যাত্মিক সংগঠন ব্ৰহ্ম কুমাৰী আন্দোলনৰ নেতৃত্ব দিছিল।

আধ্যাত্মিক পথ বাছি লৈ ব্ৰহ্ম কুমাৰীৰ প্ৰতিষ্ঠাপক সদস্য হোৱাৰ সময়ত দাদী জানকীৰ বয়স আছিল ২১ বছৰ। পিছলৈ ১৯৭৪ চনত সেই সময়ত তেওঁ অলপো ইংৰাজী নজনা সত্ত্বেও এই আন্দোলনৰ ৰাষ্ট্ৰদূত হ'বলৈ যুক্তৰাজ্যলৈ গুচি যায় আৰু তাত প্ৰায় ৪০ বছৰ বাস কৰে। ২০২০ চনৰ ২৭ মাৰ্চত তেখেতৰ মৃত্যু হয়।
## তথ্যসূত্ৰ
গংগাসতী

**গংগাসতী** আছিল পশ্চিম ভাৰতৰ ভক্তি পৰম্পৰাৰ মধ্যযুগীয় সাধু কবি যিয়ে গুজৰাটী ভাষাত কেইবাটাও ভক্তিমূলক গীত ৰচনা কৰিছিল।

## জীৱনী
তেওঁৰ জীৱন সম্পৰ্কীয় কোনো প্ৰামাণিক তথ্য উপলব্ধ নহয় কাৰণ তেওঁৰ গীত আৰু জীৱন কাহিনী মূলতঃ মৌখিক পৰম্পৰাৰ দ্বাৰা প্ৰচলিত হৈছিল। পৰম্পৰাগত বিৱৰণী অনুসৰি ভাৰতৰ তালুকা জেছাৰ গাঁও ৰাজপাৰা গুজৰাট ৰাজ্যৰ সৌৰাষ্ট্ৰ জিলা ভৱনগৰৰ সৰ্বৈয়া(দক্ষিণ সৌৰাষ্ট্ৰৰ ক্ষত্ৰিয় যাদৱ বংশ) ৰাজপুত পৰিয়ালত প্ৰায় দ্বাদশ শতিকাৰ পৰা চতুৰ্দশ শতিকাত তেওঁ জন্মগ্ৰহণ কৰিছিল। বৰ্তমানৰ ভৱনগৰৰ সমীপৰ সমধিয়ালা গাঁৱৰ কহলসংগ গোহিল বা কালুভা গোহিলৰ লগত বিবাহপাশত আবদ্ধ হয়। তেওঁ ভক্তি আন্দোলনৰ নিজিয়া পৰম্পৰাৰ অনুগামী আছিল। দম্পতীহাল ধাৰ্মিক আছিল আৰু তেওঁলোকৰ ঘৰখন ভক্তিমূলক কামৰ কেন্দ্ৰবিন্দু হৈ পৰিছিল, যিটো সাধু (তপস্বী) আৰু পৰিব্ৰাজক লোকৰ ক্ষেত্ৰত সংখ্যাত কম আছিল। তেওঁলোকে খেতি কৰিবলৈ আহি এটা জুপুৰি সাজিলে য’ত তেওঁলোকে ধৰ্মীয় কাম-কাজো অব্যাহত ৰাখিলে। পৰম্পৰাগত বিৱৰণী অনুসৰি কালুভাই নিজৰ আধ্যাত্মিক শক্তি প্ৰমাণ কৰিবলৈ এবাৰ এটা গৰুক বধ কৰিছিল যদিও পিছলৈ ইয়াৰ বাবেই তেওঁ অনুশোচনা কৰি সমাধি লৈ জীৱন শেষ কৰাৰ সিদ্ধান্ত লয়। গংগাসতীয়ে তেওঁকো সতী যাবলৈ অনুমতি বিচাৰিছিল যদিও তেওঁ অস্বীকাৰ কৰি ভক্তি পথত পানবাইক সিদ্ধ নকৰালৈকে অপেক্ষা কৰিবলৈ নিৰ্দেশ দিছিল। তেওঁ মান্তি হৈ পানবাইক ভক্তিৰ পথ শিকাবলৈ বাৱন্নদিন দিনে এটাকৈ ভক্তিমূলক গীত, ভজন, ৰচনা কৰিছিল। তাৰ পিছত তেওঁ সমাধিত লীন যায়।

## ভজন
গুৰুৰ গুৰুত্ব আৰু কৃপা, ভক্তৰ জীৱন, প্ৰকৃতি আৰু ভক্তিৰ বাক্যৰ দৰে বিষয়বস্তু আৰু আধ্যাত্মিক শিক্ষাৰে প্ৰত্যেকটো ভজন ৰচনা কৰিছিল। পানবাইক নিৰ্দেশ দিয়াৰ দৰে ৰচনা কৰা হয়। উল্লেখযোগ্য যে এই ভজনসমূহত কোনো পৰম্পৰাগত হিন্দু দেৱতাৰ উল্লেখ নাই কিন্তু সাধাৰণতে কোনো ৰূপ বা বৈশিষ্ট্য নোহোৱাকৈ দেৱতাৰ কথা উল্লেখ কৰা হৈছে। ভজনসমূহে আধ্যাত্মিক লাভৰ পদ্ধতিৰ বিভিন্ন দিশ প্ৰতিফলিত কৰে। তেওঁৰ ভজনসমূহ এতিয়াও সৌৰাষ্ট্ৰত জনপ্ৰিয় আৰু পৰম্পৰাগতভাৱে ভক্তিমূলক গায়কসকলে গায়।

## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:নাৰীবাদ আৰু লোকগাথা ২০২৫
শ্ৰেণী:সংগীতজ্ঞ
শ্ৰেণী:ভাৰতীয় মহিলা কবি
নন্দিতা সাহা

**নন্দিতা সাহা**   এগৰাকী ভাৰতীয় টেবুল টেনিছ খেলুৱৈ। ২০০৬ চনত মেলবৰ্ণত কমন ৱেলথত খেলত তেওঁ ভাৰতীয় দলেৰে কানাডাক পৰাস্ত কৰি  ব্ৰঞ্জৰ পদক লাভ কৰিছিল। ২০১০ চনত ছিনিয়ৰ নেচনেল টিটি চেম্পিয়নশ্বিপত মহিলা একক শাখাত ব্ৰঞ্জৰ পদক লাভ কৰে। ৰাষ্ট্ৰীয় চেম্পিয়নশ্বিপত মিক্সড ডাবলছত দুবাৰকৈ সোণৰ পদক বিজয়ী। বিভিন্ন বিশ্ব চেম্পিয়নশ্বিপ, এছিয়ান চেম্পিয়নশ্বিপ, কমনৱেলথ চেম্পিয়নশ্বিপ আৰু এছ এ এফ গেমছত ভাৰতক প্ৰতিনিধিত্ব কৰিছিল। ২০০২ চনত মানচেষ্টাৰ কমনৱেলথ গেমছতো ভাৰতক প্ৰতিনিধিত্ব কৰিছিল।বৰ্তমান অইল ইণ্ডিয়া লিমিটেডত কৰ্মৰত।২০০৬ চনৰ মেলব'ৰ্ণ কমনৱেলথ খেলত তেওঁ ভাৰতীয় দলেৰে কানাডাক পৰাস্ত কৰি ব্ৰঞ্জপদক জয় কৰিছিল

## তথ্যসূত্ৰ
লেইছাংথেম টোনথোইংগাম্বী দেৱী

**টোনথোইংগাম্বr লেইছাংথেম** () এগৰাকী ভাৰতীয় অভিনেত্ৰী; জনপ্ৰিয়ভাৱে টোনথোই নামেৰে পৰিচিত। তেওঁ মণিপুৰী চলচ্চিত্ৰত কেৰিয়াৰ গঢ়ি তুলিছে আৰু ৰাষ্ট্ৰীয় চলচ্চিত্ৰ বঁটাকে ধৰি কেইবাটাও বঁটা লাভ কৰিছে।
## কৰ্মজীৱন
লেইছাংথেমে পূৰ্ণদৈৰ্ঘ্য ছবি, দূৰদৰ্শন ধাৰাবাহিক আৰু আই.এছ.টি.ভি. ধাৰাবাহিকত অভিনয় কৰিছে।

তেওঁৰ প্ৰথমখন ছবি হৈছে *নাংনা থাৱাইনী*, য’ত তেওঁ নায়িকাৰ বান্ধৱীৰ ৰূপত, কমলা আৰু গুঙৰ সৈতে সহযোগী চৰিত্ৰত অভিনয় কৰিছিল, । ইয়াৰ পিছত তেওঁ কেইবাখনো মণিপুৰী ছবি কৰিছে। ইয়াৰ ভিতৰত উল্লেখযোগ্য কেইখনমান হৈছে-  *ল'ইবাটায়াৰে টা ৰাজু*, *থোইচা*, *আমাম্বা ছায়ন*, *ইপাকটুডা দ্য লেক*, *লেইপাক্লেই*, *নুংছিবি কাবাউ ভেলী*, *বেৰাগী বোম্ব*, *পলেপফাম* আৰু *ফিজিগী মণি*।

তেওঁ ভাতৃৰ সৈতে চিংখুৰাকপা আৰ্টছৰ বেনাৰত *বেৰাগী বোম্ব* নামৰ এখন মণিপুৰী ছবিও নিৰ্মাণ কৰিছে। হেবিটেট চলচ্চিত্ৰ মহোৎসৱৰ দশম সংস্কৰণত তেওঁৰ মণিপুৰী ছবি *পল্লেপফাম* আৰু তেওঁৰ অসমীয়া ছবি বৰ্ষাৰণ্যই প্ৰৱেশ লাভ কৰে। অসমীয়া ছবি *[[ইশ্বু]]*ত অভিনয় কৰি ২০১৭ চনত অসমীয়া ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা লাভ কৰে।

২০১৯ চনত তেওঁৰ ছবি *আইগি ক'না*ই মণিপুৰী ভাষাৰ শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ ৬৭তম ৰাষ্ট্ৰীয় চলচ্চিত্ৰ বঁটা লাভ কৰে। তেওঁ ছবিখনত সহযোগী চৰিত্ৰত অভিনয় কৰিছিল।
## বঁটা
ৰাষ্ট্ৰীয় চলচ্চিত্ৰ বঁটাকে ধৰি কেইবাটাও বঁটা লাভ কৰিছে। ২০১১ চনৰ ৫৯তম ৰাষ্ট্ৰীয় চলচ্চিত্ৰ বঁটাত ফিজিগী মণি ছবিৰ বাবে তেওঁ শ্ৰেষ্ঠ সহযোগী অভিনেত্ৰীৰ বঁটা লাভ কৰে, য'ত তেওঁ ছবিখনত য়াইফাবীৰ চৰিত্ৰত অভিনয় কৰিছিল।
## তথ্য সংগ্ৰহ

## বাহ্যিক সংযোগ
* 

শ্ৰেণী:মেইতেই চলচ্চিত্ৰৰ অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
কল্পনা (অভিনেত্ৰী)

**কল্পনা ৰঞ্জনী ** (; ৫ অক্টোবৰ ১৯৬৫ – ২৫ জানুৱাৰী ২০১৬) এগৰাকী ভাৰতীয় অভিনেত্ৰী আছিল, যি কল্পনা নামেৰে অধিক পৰিচিত।  তেওঁ দক্ষিণ ভাৰতীয় ছবিত, প্ৰধানকৈ মালয়ালম আৰু তামিল ভাষাৰ ছবিত অভিনয় কৰিছিল। তেওঁ বিভিন্ন দক্ষিণ ভাৰতীয় ভাষাৰ ৩০০ৰো অধিক ছবিত অভিনয় কৰিছে। ৬০তম ৰাষ্ট্ৰীয় চলচ্চিত্ৰ বঁটাত *থানিচাল্লা ঞ্জান* (২০১২) ছবিত অভিনয় কৰাৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। কল্পনাই ১৯৭০ দশকৰ শেষৰ ফালে শিশুশিল্পী হিচাপে নিজৰ কেৰিয়াৰ আৰম্ভ কৰিছিল। যদিও মুখ্য অভিনেত্ৰী হোৱাৰ উদ্দেশ্যেৰে এই উদ্যোগটোলৈ আহিছিল, তথাপিও কমিক চৰিত্ৰৰ বাবে দৰ্শকৰ মাজত জনপ্ৰিয় হৈ পৰিছিল।
## কৰ্মজীৱন
কল্পনাই শিশুশিল্পী হিচাপে নিজৰ কেৰিয়াৰ আৰম্ভ কৰে *বিদাৰুন্না মট্টুকাল* ছবিত। ১৯৮০ চনত জি অৰবিন্দনৰ পৰিচালনাত নিৰ্মিত *পক্কুভেইল* ছবিখনত মূলসুঁতিৰ অভিনেত্ৰী হিচাপে আত্মপ্ৰকাশ কৰাৰ পিছত তেওঁ কেইবাখনো সমালোচকৰ প্ৰশংসিত ছবিত অভিনয় কৰে। কমেডিয়ান হিচাপে তেওঁৰ  অভিনয়েও সমালোচকৰ প্ৰশংসা লাভ কৰিছে। ১৯৮৫ চনত মুক্তি পোৱা সফল ছবি *চিন্না বীডু*ৰ জৰিয়তে কে ভাগ্যৰাজৰ সৈতে তেওঁৰ তামিল ছবিত অভিষেক ঘটে। তেওঁৰ আন স্মৰণীয় ছবিসমূহৰ ভিতৰত *সতী লীলাৱতী* (১৯৯৫) আৰু *কালিবীডু* (১৯৯৬) অন্যতম।

## তথ্য সংগ্ৰহ

## বাহ্যিক সংযোগ
* 
* En.msidb.org 

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী

 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
অম্ৰুতা সুভাষ

**অম্ৰুতা ** () এগৰাকী ভাৰতীয় অভিনেত্ৰী। তেওঁ মাৰাঠী আৰু হিন্দী চলচ্চিত্ৰ, টেলিভিছন, আৰু থিয়েটাৰত কাম কৰে। তেওঁ নতুন দিল্লীৰ ৰাষ্ট্ৰীয় নাট্য বিদ্যালয়ৰ স্নাতক।[4] অম্ৰুতাই কেইবাটাও বঁটা লাভ কৰিছে, তাৰ ভিতৰত আছে- এটা শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা,[5] দুটা ফিল্মফেয়াৰ বঁটা, আৰু এটা ফিল্মফেয়াৰ অ'টিটি বঁটা।[6][7]
## কৰ্মজীৱন
সুভাষে ৰাষ্ট্ৰীয় বঁটা বিজয়ী ছবি আৰু ২০০৪ চনৰ ভাৰতৰ পৰা অস্কাৰৰ বিদেশী ভাষাৰ ছবিৰ আধিকাৰিক প্ৰৱিষ্টি লাভ কৰা শ্বাসৰ জৰিয়তে প্ৰথম অভিনয় কৰে।[8]

২০১৩ চনত মাৰাঠী ছবি আস্তুত[5]  অভিনয় কৰি শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা পায়। তেওঁ বিশ্বজুৰি বিভিন্ন বঁটা লাভ কৰা বহুতো সমালোচকৰ প্ৰশংসিত ছবিত অভিনয় কৰিছে [9][10]

তেওঁ এগৰাকী প্ৰশিক্ষণপ্ৰাপ্ত ধ্ৰুপদী গায়িকাও, যিয়ে বহু কেইখন মাৰাঠী ছবিত কণ্ঠদান কৰিছে।[11]
## তথ্য সংগ্ৰহ

## বাহ্যিক সংযোগ

* 
* 

শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী